
Thumakai 


Anglo-Kuki War 1719-1919 hi British ho record na Kuki Re¬ 
bellion tin ana kihei. Eimi ten i-um na gam kaijin Thadou Gaal, 
chule lhanglam gamkaija umten ZoGaal tin jong akisei jin ahi. 
Solam gamkaija thinglhang mite hin, SaapKaangte ahung dohtil 
chun, ana dousoh keijun ahi. Hiche ho lah lah a gaal kisat sot 
pentah chu Anglo-Kuki War hi ahi. Ahinla tuni geihiin, mil am jon 
hiche gaal hi ipijeh a ana kisat nuva, ichan geija pule paten, 
manchah semthua anapanguva, kum ni lhingset hi ana douvuva, 
ichan geija ana gentheiju vem tihi, ahelou lai tampi i urn nalaijuvin 
ahi. Hiti ahi jeha chu. hiche hi hettei ding dol, Kukite thusima 
akhang akhanga kisei j ing ding thusim chu ahltan ahi. Hichejeh 
a chu, mipiten jong hiche thusim hi ahetchet na dingle tua 
khangthah ten jong ahetthei na dinga, hiche hi limtho (drama) a 
hin kijih doh ahi. Hiche limthoa kijihna ahin, ahithei channa 
tuni geija ana um sa lekhabu, eipaova hihen English hile kivea, 
hiche toh kitoha kijih a ahin, alhangpi in athuhi dih jong le, adih 
monge vang kitithei taponte, ajehchu kum 80 masanga thusim 
chu atamjo hi lung subtoa kijih bou ahi tan ahi. Ipichu hile aki 
dei pentah vang chu eimiten Saapkaangte ina satnun, kumni jen 
khut keotobangin lung kitohtah in ina doujou uve, chule hilai 
hilai muna chun ana kisatnun, Haosale nam ngailu tahtah 
gollhang hattah tah hon ahinkho hiti hin ana pedoh un, anei 
agouvu, along san anatoh un ahi tihi, hetdoh na a inei jule, hichu 
hiche limtho kisemna a tohga chu hinte ti kinepna a kihin gonga 
ahi. 


Hiche Anglo-Kuki Gaal Limthohi, Thadou Kuki Literature 
Society in TDC a MIL adinga subject khatna sim dinga eigonsahu 
ahito kilhonna kihin gonga ahin, bolkhel le alhinglou, adihlou ho 
chu abankit tengle subdih ahi theina dingin, mipite panhu na 
jong ngeh ahi. 

ANGLO-KUKI GAAL LIMTHO 

(A Play on the Anglo-Kuki War 1917-1919) 

Limthoa phal jatle Thomun jatho:- 


Phal-1 (Act-1) 

Thomun/Scene-I 1 - 9 

Gaallen khatna (First World War) Fraoice gaala dinga 
British Solkar lin mi 2000 Manipura kona ahin thumna 
chunga Political Agent HWG Cole lin Manipur lengpa Sir 
Churachand Singh Maharaj aga kimupi; 

Thomun/Scene-II 10-12 

Political Agent J.C. Higgins in Mrs. Cole solam 
gamkaija Haosaho kimupi dinga asol. 

Thomun/Scene-III 13-14 

Mrs. Cole lin Lonpi le Longya Haosa a.ki mupi, akihou 
thei louvu. 

Thomun / Scene-IV 15-21 

Political Agent J.C. Higgins in Oktan na lhumlam Kuki 
Haosa hoto kihouna anei. 

Thomun/Scene-V 22 - 26 

Jampi khoa lhumlam Haosaho solkar dou dinga saba 
aneh u. 


Phal-2 (Act-2) 

Thomun/Scene-I 27 - 30 

Santing khoa Tintong Gaal Lamkaipa le Enjakhup 
sepai jalamkai pan Kuki sepaiho gaalbol aki themchuh sah. 

Thomun/Scene-II 31-34 

Political Agent J.C. Higgins Oktana kona ahung kile, 
Lonpi le Longya Haosa tenin Ithai Forest Office le Moirang 

Police outpost anokhum lhon. 



35 - 37 


Thomun/Scene-III 

Ukha (Loikhai) muna Kuki sepai hon lamp! atinnu 

Thomun/Scene-IV 38 - 40 

Lonpi (Mombi) gama Kuki sepal hon Capt. Halliday loi 
Chakpi vadung panga a philu. 

Thomun/Scene-V 41-44 

Solkar ten Lonpile Longya kho teni anokhum. 
Thomun/Scene-VI 45 - 49 

Solkar sepal hon Longya le Gotengkot anokhum 

Thomun/Scene-VII 50 - 54 

Political Agent le DIGpa agaal bollu amachal dan aki 
houlim lhon. 

Thomun/Scene-VOI 55 - 58 

Ukha lampi aniveina a Sepai hon anokhum; 

Phal-3 (Act-3) 

Thomun/Scene-I 58 - 60 

DIG in P.A. koma Ukha gaal thu alhut chule Ihumlam 
gaal dinga tohgon agon lhon. 

Thomun/Scene-II 61-68 

Solkar lin Ihumlam gaal Henima (Tening) nga kona 

apat 

Thomun/Scene-III 69 78 

Solkar lin Jampi kul anokhum 

Thomun/Scene-IV 79 - 82 

P.A. le DIG pan Ihumlam gaalthu aki houlim lhon, 
achaina dinga solam gaal satding dan agon lhon. 


(x) 



Thomun/Scene-V 


83-86 


Solkar lin Chaihsat kulpi anokhum 

Thomun/Scene--VI 87-94 

Solkar lin Aisan kul anokhum 

Phal-4 (Act-4) 

Thomun/Scene-I 95 - 98 

P.A. le DIG in Kuki gaal akichai thu a.seikhom lhon. 

Thomun/Scene-II 99 - 102 

Solkar lin Haosa akiselho matdoh ding; thu aki houlim 

lhon. 

Thomun/Scene-III 103 - 105 

Solkar lin Kuki gaal bolho chungchang thutanna ding 
War Tribunal phudoh ding agon. 

Thomun/Scene-IV 106-112 

Kuki Haosa akipedoh hole akimanho abonuva Thupi 
tana anga adinu, talen amatsah u. 

Akhum khana. (Epilogue) 


(xi) 





ANGLO KUKI GAAL LIMTHO 
(A Play on the Anglo-Kuki War 1917-191H) 


Phal-I (Act-1) 

Thomun/Scene-I 

(British Solkar chu Gaallen khatna achun France 
te toh a ana kisatnun ahi. Gaal ahung khoh cheh c leh 
in, mihem ngaichat ahung hi phatnin, British Solkarlm 
mun tina mi ahin khomu vin, Manipur akonin jonc mi 
2000 ahin ngeh tauvin ahi. Hiche ding chun Manipura 
um Political Agent Col. HWG Cole henga lekha ahi ape 
tauvin ahi. Hijeh chun Col. HWG Cole chun Manipur 
Lengpa Sir Churachand Maharqj chu aga kimupin ahi). 

Amun : Lengpa Innpi, Imphal. 

Col. HWG Cole : Good Morning, Your Highness. Pu 

hingsot nin, damsotnin. Thukl oh 
tah khat jeh a nang kimupia hu Lga 
kahi, Pu Maharaj. 

Churachand Maharaj: Mr. Cole, ipi thukhoh uma hita? 

Touvo. (Cole saap chu lengpa koma 
atou). 

Col. HWG Cole : Hepu Londona um, Secretary of 

State for India, akonin France g; ala 
kon dingin akin na kinin Manipura 
konin thinglhangmi 2000 lain 
sollun tin thuthot khat ahungin 
ahi. Hepu i ilo ding ham tia kahi rig 
hetsah hi chu o. Hepu hiche thu hi 
January 28, 1917 a telegram a 

Simka um Commander in chief of 
India in ahinthot ahi. 

Ch. Maharaj 

: Hija ong? Mi chujatpi chu tuletu 

kikah a hoija ilah ding ong? Itih le 
hin sollun atiu ham? 

Col. Cole 

: Akinthei chanin vang atichu o. 
Hepu January 1719 a man gang 
thei channa isoldiu ngailou ding 
ham Hepu. 

Ch. Maharaj 

: Ahile koi isoldiuba hita? Mi 2000 
lah a chu 1000 bang chu DC 
Kohima gah nganse thei vang 
hintin, adang chu ingaito ding 
himai lou ding ham? 

Col. Cole 

: Hepu nasei chu adih e, Ahin amaho 

chan ding jong Assam Solkar noija 
dingin agong thouve. Eihon 
kitongkha thei ponte. 

Ch. Maharaj 

Ahileh pule pate khanga jong 
thunoh baotamna jousea Kukite 
ana kimang cha jia hija, Kukiho 
tilou adang hah sante Cole saap. 

Col Cole : 

Hepu nangin aphai natile, apha 
hijeng lou ding ham? Kukiho 
abailam na khat chu, ami chang 
cheh a gasei ngai louva, Haosa ho 
toh iki noptole hijeng hija, 
aphanget setne hepu. Ipi jong 
hahsa hih inte kati e kei vangin. 
(asei jouva cheding agot....) 

Ch. Maharaj : 

Colonel saap, tou tadi o, ipi hile 
hiche thuhi Manipur Darbara 
napoh lut ngai lou ding ham? Hijeh 

chun Darbara polutnin lang, 
kinoptona khat ananei pou leu 
chun phante kati chu o. CPule 
nahet ding khat chu, Kuki Haosa 
hohi Manipura cheng cheh cheh 
hijong leuhen, tuni geija hi 
amahohi thinglhanga chamlhatna 
khat neija Haosa kivaipo hiuva 
golle paija kikivoppi hija, chingthei 
tah a naki houpi loule, injole ikikah 
uva boina hung sohdoh get n nlc 
ching thei jin. 

Col. Cole : 

Hepu, Kukiho pi hi Darbara Jong 
member hilou hiuva chu o ia? 
Hijeh a chu lang khat na chu 
Darbar in jong achunguva thu ii nei 
thei lou diu vang hi chu-o, Ipi 
ageldiu hinam. 

Ch. Maharaj : 

Hichu, hijeh a chu ching thei tail a 
naki houding ngai vehta .. (Col. 
Cole in, Hepu ahile chenge, atia 
apot doh). 

Political Agent J.C, 

Higgins: (Office agalut). Koi koi na 
um muvem? Good Morning Sir, Kei 
office a clerk kahi. 

P.A. 

Namin ipi ham? 

Clerk : 

Sir kei kamin Kerani Singh ahi. 
Chule adang dang ho chu, (Khat 
Khat nin akbouvin) hiche hi Patong 
Head Lambu ahi chule adang dang 
Lambuho jong amin cheh in asei 
peh in aki mutosah in ahi. 

P. A.. 

Patong 

P.A. 

Patong 

P.A. 

Patong 

P. A. 
Patong 


P.A. 

Patong 

P.A. 

Patong 

: Kipa aum lheh e. Patong, Hindi 

nahet nam? 

: Ji saap janta hei. Ham farez meng 

tha. Islije, Hindustani janta hei. 

: OK. Very Good. Patong saap. Cole 

saap in Kuki Haosaho meeting 
dinga akou vem? 

: Ji saap. Tuni nidan 10 ma dinga 

meeting akou chu. 

: Ahile, koi koi hung tau vem? 

: Janhi nilhah gei chun koima ahung 

hih uve, iti dan ham? Olle, somon 
kihom chu amulou khat uham? 

: Haosaho koi koi na kou ham? 

: Saap. solam gamkaija Kuki 

Haosalen cheh kikou ho chu, 
Chengjapao Aisan le Lhuldiomang 
Chahsat Lonpipa Ngulkhup le 
Ngulbul Longya Haosapa hiuva chu 
saap. 

: Wait, Lonpi, vo kiya hei? 

: Hepu, Lonpi hi Mombi jong kiti a 

chu-o. Kei hon Lonpi katiuva 
Solkar record na vang Mombi kitia 
chu. 

: OK, go on. 

: Lhumlam gama Haosalen kikou ho 

chu ahile. Khotinthang Jampipa, 
Tintong Laijangpa, Semchung 
Loikhai pa ... hiuva chu-o. 

P.A. 

: Ahile Patong, tu geija ahung lou vu 

hi, ipi thu hita ? Something must 
have gone wrong somewhere! 
Patong, lekha na thot ha ole mi 
nasol ham? 

Patong : 

: Hepu, lambuho lekha kachoi sah 

a, athu jong phate tah a kasei peh, 
Lambu ka sol hojong um cheh 
nauva hi. 

P. A. 

: Hin kou khom tadiu (dong hite, ipi 

asei mongu vem? 

Patong 

: Lambu Thangkhokhai nang hungo. 

(Thangkhai ahung lut). Boro saap 
koma na somon horn thu hinsei jo, 
ipi dinga Haosaho hung lou 
hiuvem? 

Thangkhai 

: Hepu, kei solam sanga Haosase 

kouva kache hija, Amasa tah a 
Aisanpa Pu Chengjapao kaga peh 
a, abana ka hunga Pu Pache chu 
somon chu kahin peb. a. 

P. A. 

: Wait Wait! Patong, who is Pache, 

Pache koi ham? 

Patong 

: Pu, Pache hi Lhukomang min chom 

hichu o. Pu Lhukhomang 
Chahsatpa hi min Pache tia ana 
hetnu hichu-o, Hepu. 

P.A. 

: Patong; Lonpi to Mombi is alright, 

but Lhukhomang to Pache is a 
strenge metathesis 

Patong 

Adangla koi koi summon napeh 
em? 

Thangkhai 

P. A. 

Patong 

P.A. 

Thangkhai 

Patong 

Thangkhai 


P. A. 

Patong 

: Lonpia Ngulkhup hija, Longya pa 

Ngulbul hicheng hi hija ka khut 
cheh a kapeh cheh hija, hoija kamu 
poi vang tithei hihveh tan saap. 

: Patong, to who sep summon to mile 

hue the na? 

: Saap, sap ko mi le the. 

: Lambu Thangkhai! Chengjapao kya 

bola tha? Aiga bola ya na hi? 

: Saap, kahung ding ahi jong atihih 

in, ka hung lou ding ahi jong atilou 
pi .... (Adih dih in sei lengla, athu 
pha lou ding, tin amajah kham 
bepmin aki seijin ahi). 

: Khaipu, Aisan pan ipi asei jem? 

: (Amani jah kham bep min asei jin,) 

Hepa, ipi kisei ding ham, alunghan 
lot lotna, meilhei Lengte ipanpiu 
bon phamo kisa khop, saap 
kaangte sanna, gaal bol ding kipan 
pi nalai ding ham, anople gaal bol 
tah tau, adao le haiju hen, koisol 
koitil hiu vem... atia, kitom ma 
kisen jah jah jenga... kasei ngam 
lou hi chu-o. Pa Hatnengpa hung 
malah a gaal bol ding ati bourne....! 

: Patong, ham janta hei ... kuch to 

hua! Its insult, insubordination, 
intrique! OK.! Patong, to 
Khotinthang Tintong, lok kiya hua? 
Ama kouva koi che am ? dong te. 

: Lambu Haosei, nang hung lutno. 

(Haosei ahung lut). Mi kouva nache 

naho thu hi n sei jo. Haosaho chun 
lekha chu amu cheh u hinam? Ole, 
naga pehlou hi nganai? 

Haosei 

: Hepu, mu lou ding sanga. Iche che 

na a ahcha ei thapeh uva, athu ala 
kisei chen vella, leldia gaki homa 
chu, iti amu dadiu ham? 

Patong 

: Saap, ama hon jong amusoh kei 

juve ati-e. 

P.A. 

: Ahile ibolla hung lou hiuvem? Thu 

khat aume ti kihea chu. Moh seh 
in hungda hih veh taovo. 

Haosei 

: Pa Hatnengpa. Ipi ijou kisei ding 

ham. France gama ichea igathi 
sangin, i-in muna kithile aphajoi . 
Solkar lin alolo eilo tauhen ... hung 
pou vinge atio chu o. 

Patong 

: Hajur! Kahung lou diu ahi. Chule 

koi ma ache ium lou diu ahi. France 
gama gathi sangin i in muna kithi 
le aphai, atiuve, tin thu akijai. 

P.A. 

: I see! This is what I suspect. Ahile 

koi ma hung lou diu hi chula na? 
Patong, na lambu hou hin agatil 
sets oh u hi bouva hi la. 

Patong 

: Hajur! Hiche vang ehu hihih vehta. 

Ka lambu hou hi, mi kitah tah cheh 
hibou vuva chu, hoija vang.... 

Thangkhai 

: Pa Hatnengpa, kitah thu na seile, 

ken jong thuguh khat kasei nome. 
Kajah danin, janhi vel cha chun, 
Pu Pache’n Haosa phachom pi 
akhom min, Siel khat akithaovin, 

Saba aneuvin, France gaala kon 
pen pen a in, a lou gam hen tin 
akihahseluve atiu chu-o. 

P.A. : Patong! woh kiya bolla? Meeting at 

Chahsat? Pache kya hua? 

Patong : Saap, mi thusei asei hi bouva chui, 

tahsan thei tahsan mo ahi ija ihet 
nem. Thuchen hija tahsan thei jong 
hihah chui, hajur! 

P.A. : OK, Patong. Wo lok jane do. Now I 

know something is in the offing .... 
Patong saap! I-ilo ding hita? Ipi kilo 
le phante na ti em? Sei temmo! 

Patong : Hajur saap! Kei gellin vang, 

nangma tah in khatvei Haosaho toh 
kimu to theile chun vang phante 
kati chu-o. Lekhathot tho mai 
maijin vang hithei ponte kati chu- 
o. Saap nangma tah na kipatna 
Haosaho Kuki kho khat na nachea 
naga kimu pia, naki hou louvule, 
gaal la thu kiseihi tahsan ding ahah 
sa jin ... Chu jongle Imphal la ikou 
vu jong hi, injole kidale phatop ma 
ei koi gamunte tia jong agel maithei 
diu hi chu-o Hajur! 

P.A. : Right! Patong! Vo thik bat hei. 

Patong : Chule Saap! Ka seinom khat kit 

chu, Sol am gamkaija Kuki Haosa 
lenho khu Col. Cole to kihou thei 
cheh hiuva, tua ama la ache 
dohtan a ahile, nang a khellin, 
solam Haosaho to kihou din, Cole 
Memsaap khu chehen lang, chule 



P.A. 


Patong 


P.A. 

Patong 

P.A. 

lhumlam Haosase to nang rriatah 
mun naivel khatna nang toh • ihon 
leo chun katie, Saap. 

: Good! That's a fine idea, Patong! Vo 

thik baat he. Nasei bang chun Mrs. 
Cole chu solam Haosahc toh 
Mombi a kimuto din gong hi tin, 
chule keima tah lhumlam Haosase 
toh anai vel khatna kimuto din 
meeting khat gong hite. Patong, 
nangin hin gelo hoi laija meeting 
isom ding ham. 

: Saap, kei gellin vang, nang dinga 

jong sakol chunga touva ga Ihun 
theina, chule Haosaho dinga jong 
sahlam lhanglam dinga ong 
alailung pen tah mun, Oktan muna 
kihou leo chun phante kati chu-o. 

: O.K. Patong. Nang sei sei chu apha 

ahi jenge, agam ago nangin nahet 
joh ahin. Gamla am? 

: Lhumlam gam hija, naicha bou 

hichu Saap. 

: Ahile Patong jing matah le Larnbu 

ho sollin lang lhumlam Haosas e se 
thu pen lang, nahung teitei dim ahi, 
Kichahih hellun. Kei jong kachanga 
sakolla kahung ding, sepai jong 
kahinpui lou ding, kamei pum seh 
seh kahin kiputna kahung ling 
ahi, athu chu apha aset, kimai to 
tahin kihou vu hite, tin Boro Saap 
min thu ahin pei, a hung lou vang 
naum lou diu ahi tin thu anape to 
ong. (ati-a office ada lhah). 



Thomun/Scene-II 


(Political Agent JC Higgins in, Mrs. Cole henga 
solam gamkaija urn Kuki Haosa lenho to kihou toh dinga 
angehna dungjuija Mrs. Cole Sugunu langa ache, aga 
Ihun). 


Mrs. Cole 

: I B Bangla ngah koi umem? 

Chowkidar 

: Memsaap, kei ka umme. 

Mrs. Cole 

: Nang koi nahim? 

Choukidar 

: Memsaap, kei Chowkidar IB ngah 

kahi. 

Mrs. Cole 

: Ahile, hilai muna Kuki Haosaho toh 

kimu to ding thu kahin hil chu 
ahetnu ha ahet louvu ha, koi hung 
em nahet nem? 

Limbu Chowkidar: Memsaap, Pu Ngulkhup Mombi 

Haosapa vang chu akimui, Pu 
Ngulbul Longya Haosapa vang 
kamupoi je ati. 

Mrs. Cole 

: Ahile, aphai, Lmbu, chenlang 

Ngulkhup Haosapa chu hin kouvo. 
(Aga kou, Ngulkhup ahung lut). 

Ngulkhup 

: Memsaap, kahunge. 

Mrs. Cole 

: Kipa aumme, Ngulkhup nang 

hung, touvo. Thu khohtah a umjeh 
a Haosaho ki hin hilla, nang tailou 
koima ka mudoh hih in, Thu ajah 
lou khat nuham? 

Ngulkhup 

: O, Memsaap. Nasei ding jong kahet 

nah chui. Hiche phah chu lah e. 
Saapte hi gel sangin na lungu 
aneove kati hinai Memsaap? 

Mrs. Cole 


Ngulkhup 


Mrs. Cole 


Ngulkhup 


: Hilou, Ngulkhup chuti sei hit in. 

Thu khoh a hita chu. Tu pet t;ih a 
hi, British tele France te gam thi ma 
gaal saat atia akisaat lai ta 1 u 
hichu, mi asang a sanga thi hita 
chu. Nahet lou ham? Baithet nin 
nasei jin. Thu khoh a hiehu. 

Memsaap, Nangho dingin khoh 
nahih inte. Keiho dinga ipi olmc na 
ding umlou. Kuki ten gaal kasat 
tengule Saap ten nahet phah >eh 
u hai, nangho gaal sat na keihc ka 
i lou dia nagel ham Memsaap. \ki 
saat ho kisaat saat tah tao, e ho 
lung gim na ding ipi umem-o? 

Hilou chu Ngulkhup Saap! Tuahi 
British Solkarlin kin tah a mi ari gai 
chat hija, Manipur gama kona j< ng 
mi ahin thumu hichu-o. Ngai c lat 
khoh hija chu. Kapasal Mr Cole 
jong France gama gaal la kon hita 
chu-o. Solkar thupeh chu kipall eh 
thei hih vehta o. Achuti loule 
ichungu gih ding hi chu. Phai en 
gelo, Haosa. Kuki sepai mi phal>ep 
beh ilondoh diu ngai vehta. Agaal 
saat mong ding hilou vu ehu, a hi 
amang, ana asa jenle ding, thil ;ol 
ding, karkhana hoa natong ding ti 
hichu-o. Ami a ngai chat hi jenga 
chu-o Ngulkhup, phaten gelo. 

Agaal kaap ding beh ehu bon hi e, 
pha hih ding ong, ami sot tolle hep 
dinga gampi khu channa koi gache 
hih inte, Memsaap, nainoh sei: ei 
hita bouva chu. Nat le satna eive 
ding eikhoi ding umlou ding 
to,thiingle ai ki mu louna gam. 

thempu um louna gama koi che 
ding ong? Memsaap, hiche thua hi, 
kihou sao ngai ka sahih e. Nangto 
iki hetthem jeh uva kasei ahi. Ipi 
jou kisei ding ham. Hiche thua hi 
solam Haosase jam hiuva chu 
Chahsatpa ang sunga kitepna kanei 
juva ache penpen kaki tiuva kilolna 
kanei sau hita chu Memsaap. 
Nopmo sahdato hina? { Hichu asei 
ja Ngulkhup aki pat doh a ache....) 

Mrs. Cole : Hilou, hilou Ngulkhup! Ngulkhup! 

Khongai tado, khongai tado .. (ati 
vanga Ngulkhupmin adalhah). Oh! 
Unexpected, unbecoming of a 
friendly Chief like Ngulkhup. I am 
sorry. Mr Limbu! 

Limbu : Memsaap. 

Mrs. Cole : Tugeija Haosa dang khat cha hung 

lou ham? 

Limbu : Memsaap, khatcha hunglou. 

Mrs. Cole : (ama chang aki hou .... Ngulkhup 

Mombi Haosapu adale, Haosa dang 
jong ki thunun dehhih vehta. 
Hijongle Ngulbul Longya Haosapu 
hi kimupi mong mong ing kate. Ija 
ihet, ama anople Ngulkhup jong 
nom maithei. Kimupi louva 
dalhahje jong um lou, kimupi tei 
ding hintin, jing le akhouva che a 
gaki houpi ding hi tahta. Kuki 
Haosaho hi ahilsea khat vang uma 
ahi kati. Hibanga louchal dinga 
kana gel loubeh hichu-o) 



Thomun/Scene-III 


(Ajinga Mrs. Cole asepai ho apuija Longya khoa 
acheuva Ngulbul Longya Haosapu to aga kihou vu). 


Mrs. Cole 

. Haosapu Ngulbul; I dinga Sugunua 
na kingah ngah a nahung tahih in. 

Ngulbul 

: Ipithu khoh a kahung ding ong? 

Ken seiding ki neilou. 

Mrs. Cole 

: Ngulbul Haosapu, nangin j ong athu 
nahetsa hi chula, ka inneipu 
Col.Cole saapmin jong achedoh 
dinga anasei sa hichu. France 
gaala kon ding thua chu kahung 
hiehu-o. 

Ngulbul 

: France gama kaneh ding kaga kihol 

dingha? Kadon ding kaga kihol 
dingha? Saap kaangte, neh ding 
holgun setna um kahi louvu chu, 
mi gama neh ding holla vahle ka 
hilouvu nahet louha? 

Mrs. Cole 

: Hi lou chu o Ngulbul Haosapu, 

phaten gello. Thu khoh ahijeh 
anain geija ki hunga chuti chun 
dap thetnin nei donbut hih o. 
Solkarlin thupeh khat anei chu 
gelkhoh ngaija hichu-o. Solkar thu 
na ngaiju le khonung le nangho 
dinga phachom ding hichu-o. Kuki 
ten jong nikhat le British Solkar 

panpi na nahin ngaichat phatnu 
um ding hichume. 

Ngulbul : Pha tante, phatante. Cole saap 

kiche tan. Ahimongin kei numei toh 
ka kihou ngai hih e. (A in sunga 
alut, kot hakha a akha). 

Mrs. Cole : I see! He seems to be the most re¬ 
calcitrant chief. Can't help. Let's go 
back. (Lung nommo tah a Phailam 
ahin jotnuva ahung kile kitnu. P.A 
JC Higgins henga athu ahetsah). 



Thomun/Scene-IV 


(Political Agent JC Higgins in Oktanna Ihumlam 

Kuki Haosalen ho akimu pi chule akihou thei louvu). 

Amun : Oktan, March 1917 

Tintong : Koikoi hung lhung taimo jinga 

meetinga dinga? 

Khonei te : Haosa thumle li vang hung lhunga 

hitale akilome. Loikhaipa 
Semchung le Songpipa Semthong 
vang ahung lhung lhon taije. 

Tintong : Amani khonai dom, ana Ihun 

masah lhon chu aphae. Semthong 
nahung hitam? 

Semthong : Hung louding sanga, alhung masa 

pen kahije. U Tong. Ka gelle, gaala 
ki kon ngap pon tin. Boro Saappa 
chu dangka 1000 beh in ki kithopi 
hen tia dang ka saangkhat jen 
kahin poh hichu o He u, pha nasah 
nah em? He u, kahung kondoh 
dinga hitiahi kati hichu-o " Kasum 
minthang tallaij a che hen, Kei ka 
kengin chenge" ka tia kahung kon 
hichu o. 

Tintong : Haosalen ti ngeijin, nalung alen 

bouve katima. Saapkcingpa na sum 
minthangin na lunglhai jou na 
dem? (Aban banin Haosaho ahung 
lhungun, Khotinthang (Kilkhong) 

Jampipa, Vumngul Tujang pa, 
Leothang Gobohpa, Mangkho on 
Tingkaipa, Heljason Loibolpa, 
chule adang dang mi tampi ahung 
kikhom tauvin, Lambu 

Thangkhong jong Borosaap pan 
ahinsol masan ahung lhung tai. 
Ajing jingkah nidan som donin. 
Higgins saap ehu sakol lin 
ahungtou vin ahung lhung tan ahi.) 

P. A. 

: Thangkhong Lambu, Haosa koikoi 
hung lhung tarn? 

Thangkhong 

: Haosa mi somni bang vang apha 

tai, Saap. 

P. A. 

: Hoilai muna kikhopna ding 

nagonem? 

Thangkhong 

: Inpite leitola ikkhop tah hih diu 

Saap. 

P.A. 

: Thangkhai, janhia th.il pon katiho 

chu napoh hinam? 

Thangkhong 

: Saap, abona kahinpoh chu. 

(Haosapa leitolla Haosaho le mipi 
ahung kikhop). 

P. A. : 

Thangkhong, ahile tun Haosa 
lhungho se chu amin le akhomin 
hin kouvin lang hin dindoh sah 
cheh temo. 

Thangkhong : 

Henge Saap. Aminu aban bana 

ahin kou.Tintong, Laijangpa, 

Semchung, Loikhaipa Kilkhong, 
Jampipa, Enjakhup Thenjolpa, 
Mangkho on Tingkaipa, Semthong, 

P. A. 


Tingtong 


P. A. 


Songpipa Heljason Loibolpa. tia 
aban bana amiriu ahin kou doh u. 

(Adin doh) Ahile Haosaho tuchunga 
nahunguva ikimulo thei jeh a kaki 
pah lheh jenge. Kathu sei ding hi 
nahet sao ma bangin, British le 
France nasatah in gaal asoh tan, 
tun jong mi asang a sangin athitan, 
British Solkar lin kin taha mi 1000 
nahin soldiu ahi ti thupeh ahijeh 
chun, Manipur Lengpa toh kakiliou 
lhonin, Kukite gaalhat ahiu vin, 
sepaijin phante tia Haosaho henga 
tao dinga hung kahi, na hesoh 
keijun ahi. Hiti ahijeh chun phaten 
gellun lang, igam diu le 
igamsunguva mite dinga panmun 
ilahdiu kadei lheh jengin ahi. Tunia 
Britishte ikithopi nauhi nikhat le 
Kuki nam mite dinga dinmun pha 
khat nahin kisem dolma thei ding 
jong hija ahi. Tunia Britishte 
ikithopi nau hi, nikhat le Kuki nam 
mite dinga ding gelun lang, gaalla 
kon dingin kihou lhutei leohen 
phante. 

(Ahung dindoh) Saap, keiman thu 
Idiat donging e. Saapten gaal nasat 
nuva, I atile Manipurla Kukiho gaal 
sat dinga nei temu ham? France 
gaal chu keiho gaal la hilouva, iti 
kache thei diu ham? 

Hilou Tintong, nahet khel hichu o. 
Manipur Lengpa thusah a Kukite 

Tintong 


P. A. 


Enjakhup 


Semthong 


P.A. 

sol dinga kinoptona kineija hichu 

o. 

: Saap ten nei kouvu ham kitia, 

Manipur Lengpan eisol danun 
nasei kitnin. Kukite Meilhei Lengpa 
noija bon ki um louva, anop le 
Meilhei te kisoltah ta o. 

: Meilhei Lengpan Manipur gama 

galhat le galbol thei chu Kukite bou 
ahiuve, adang ache thei, solthei 
aumpoi ati chula. 

: Saap, Kei ho Meilhei Lengte soh 

kahi lou piu. Hi thei hih vehta. 
Koima kiche thei hih veh ta. 

: Boro Saap! Keiho ahung kikhom 

Haosa hose hi, anomma khatcha 
kaum loupiu. France gaala gathi 
sanga, i in muna thi ding kanop 
johu hichu. Gaala chun neikou dau 
vinlang, ahin Kukiten jong kapan 
piuve ti vetsah nan, kasum 
minthang dangka saangkhat hi 
kilah tauvo. (Sum chu kikoi juvo 
tia asei.Chule tollaija sum hin puho 
chun ahin putnuva Higgins Saap 
masanga ahung koiju). 

: Hilou, Hilou, Semthong nasum 

hung kipohdoh to, British Solkarlin 
nang sum adei hilou chu, mihem 
bou adei hichu Semthong, hungin 
hung kipoh kitnun. (Sum chu 
ahung pohdoh kitnu). Haosaho 
khaije, gel pahauvin, Solkarlin 

Kilkhong 


P. A. 


Tintong 


nangho klthopina angeh hichu o. 
Hlche hi khonunga nang ho iinga 
thilpha hungsoh ding hichu. Gaala 
nakon nuva chu na gathi jeng diu 
hiloupi chu. France gaala nacheu 
le, ache kho jouse chu Haosaho 
meipum khat cheh peng katin 
chule a inu laangva (tin) khupeh 
cheh ingkate. Nanop hih vein? 

: Saap. Hiche jong chu kinom pnnte. 

Keihon meipum kaki semthei nah 
u chu Saap. Langva jong kadei 
dehlou piu. Keiho hita chu cha pang 
lhep thei ka hilou pin. Solkar ten 
nei noise behseh ule, hithei hih 
vehta. Kanoplou kati chu kanoo lou 
hi jeng. Sei sao sao ngai lou. (atin 
atou kitt tai. Haosa dang sen jong 
adih e adih e, atio vin ahung ao sot 
jengun ahi). 

: Kasei jousela nanom pouvin, n;:inop 

tah louvule, iba kilo ding ham. Tun 
kaju poh beh hi don khomutin, 
kikhen tao te Thangkhai naju poh 
chu hin homin. 

: (Ahung ding doh). Saap kasumu 

nalah loule, keihon jong nang 
jupoh jong don pou vinge, kilt poh 
kittan. (Haosaho jong akihou lhi 
chut chut nun, aju jong donpeh lou 
ding ahije, ija ihet nem, aju sunga 
khu lou khattou kihal ahilan: ija 
ihet nem... don hih un, don hih in., 
tin asam mun ahi.) 

: Well, Now I know, its of no use! (A 
sakol chunga atou doh a paolou 
hella inlam akijot). 

: (Adin doh). Ka ule kanaote! Ngaijun! 

Boro Saap la ache tan, tua hi 
BoroSaap pan sepai ahin solla 
eihung mat lhah soh keidiu ahitai. 
Hi jongle khat cha iki matsah lou 
diu, Saap Kaangte chunga gaal 
iboldiu ahitai. Nahet diu khat chu 
solam gamkaija Kuki Haosasen 
jong U Chengjapao Aisanpale 
Chahsatpa lamkai nan sel akithao 
vin, aki han Ihou vin, gaal la kon 
penpen tin, kihahsel na aneijuvin, 
Thingkho le malcha ahintol lhonin 
Saapte dou din akiphat sah tauve 
tin thu iheuvin. Hijeh achu, eiho 
jong tunia kipatna hi Solkar idou 
patnu ahitai. Hijeh chun, ikho cheh 
uva ikile tengule ikhou kulpi ikikai 
khum cheh diu, pumpi ikisem cheh 
diu meilou ikisuh diu, meipum 
ikisemuva Solkar idou diu cihitai.... 
Nanop nah um (tin asapmin 
asamim ahi). 

: Kanom e ! Kanom e ! Saapkang te 

ipi kihisah u ham? Hiche Saap 
kang te minga migup bep kilel ding 
ham? (tin a ao set soh jengun, loi 
khat nin hanla asao vin, aki han 
lho uvi ahi). 

Semthong 


Haosaho 


Ahipoije, U le nao! Solkar iti iou 
dio ham? Ijo lou dio la hetsa. Kel 
vang kanom poi. Solkar vang lou 
hih beh ute, U le kanao te. 

Vo Semthong midoi pa ! Ml jc jse 
gaal bolding kigota a nang ipld] iga 
na hit! meidoi ham? Thadou Cb ipa 
na hi lou ham, Haokip chapa pi- 
pi, Haosalen khat jong hi nala ja, 
ida na thu pern ham atio vin, tai 
tomun, abangin tot nan alhah in, 
la hiti hi abol peh un ahi: 


"Veicha dalang sai kona, 

Chen nih nasuh khai hai mo, 

Songpi Semthong Bullunmang" atiu vin ahi. 
(Hiti chun, Haosaho chu Solkar sat dingin aki he a 
som muvin aki le tau vin ahi). 



Thomun/Scene -V 


(Jampi kho-a lhumlam Haosalen hon Solkar 
chunga gaal bol na dinga ki han lho na a Saba aneh 
u. Hi che a aki khomaTintong, Laijang pa, Khotinthang 
Jampipa, Enjakhup, Thenjol pa, Songchung Sangnao 
pa, Lunkholal Chongjangpa, Vumngul Tujjangpa, 
Leothang Goboh pa, Mangkho-on Tingkai pa, Heljason 
Loibol pa, Holthang Santing pa, ahiuve). 

Khotinthang : Haosa upa, ule nao, na bon chaova 

aki kou jou se na hung thei jeh un 
kakipah in ahi. Tunia kin tah a 
ikikhop nao chu ahile, I U-pao 
Chengjapao Aisan pa thupeh a kin 
tah a ikikhop mu ahin, Oktan na 
iki hou na ban joma, I-U pao Aisan 
pan thu ei hun peh u to kilhona tu 
chunga hi Sapkangte sat dinga 
kilol na khat nei dinga ki hin kou 
khom na hiuvin nahet cheh sao 
chu ahitai. I het bangun Solam 
Kuki Haosasen jong sel akithaova, 
Chahsat khopia hi che ki houlhuh 
na chu anei sao ahi tan ahi. Hi 
banga chu tunia hung kikhom 
HaosaSolkar sat ding ti hi kilol na 
ineiju va kitep na inei diu, Saba 
ineh diu chule akho akho sajam 
lhah ibol diu ti hi athu pi chu ahi. 
Tun hi che chung changa houlim 
na nom I um mu jong le houlim mu- 
tin sei khom mu te. 

Songchung 


Enjjakhup 


Vumngul 


(Sangnaopa). Ahile ama san kt a sei 
jinge. Ule kanao te, phate han 
gellun, Solkar chu idou jou i long 
diu hinam? Solkar te chun, si m le 
pai anei jun, mei pum meithal hao 
vun, ami hem la vat ahi poi vin, 
eiho mi lhom cha hin Soli ar i 
douvuva, itih chan pi idou jou nah 
dio ham? Hi che vang hi thil hi thei 
lou ding isei ju ahi, bolda jen^ ate. 

Khonunga phuba ipoh joulou diu 
ahi. 

(Thenjol pa). Ipi na kichat piu h, m? 
Eiju Kuki te jong gaal ha na 
kithang, meipum meilou ki ; em 
theite, nam lente ihiu chu. II ola 
lungneo thu iseiju ham Mikai gte 
a gam muva icheova iga dou iiu 
hilou chu, i-in mun nuva ei hi ng 
kino khum dio i-in mun na gaal sat 
ding ihi bou vu chu, ipi datrno d ng 
umem? Mi gama gathi sangin, -in 
muna ki thijo hen itiiu hilou 01 g? 
Igammu kihuh ute ti thu hichu, ipi 
nasei suh nasei touvu ham? I iti 
ding chu ipi dia iki khop mu h; m 
kati? 

(Tujangpa). Ka Ule kanao te. Phat m 
galphau vo, kei jong Solkar d >u 
ding itio vang hi ka gel thei him h m 
poi kati. I kijumso tah lou dio hai 1 ? 
Khat lung gellin, gel lhu jong 1 10 
hen, khonung thu dingjong gel s 10 
jep ngai lou ding ham? 

Khotinthang (Kilkhong) : (Jampipa). Ka pa teni nang 

ni tah ahang san ding le alam kai 
dinga kigella ipi thu hitia nasei lhon 
ham? Jachat a umme. Seida jeng 
lhon to. Milung sudai ding bep ho 
chu thu jong sei daovo. Gaal bol 
dinga kikhom ihi bou vu chu. Aisan 
pa thupeh banga Saba neh dinga 
bou ikikhop mu hi chu, nungkih 
ding thu koi man seida leo hen 
phante. 

Lunkholal : (Chongjangpa). Isei chai sa hi ta 

chu. Ipiba avelvel la isei dio angai 
poi je. Kei vang France gama iji icha 
dalhah a gathi sanga, i-in muna, 
thi ahi jong le thi kanom joi. Meilhei 
Leng te gaal isat peh u bon kisei 
mona khop, Saap kaangte gaal san 
satpeh nah lai ding koi ham ajou 
dinga. France gaal vang kikon lou 
ding, hijeh a chu Seiapte ahung 
konnu le, kibol hi jeng, sei tamding 
um lou. Eijun gaal chu I hoi thu 
thuva naboluham? Min ei hung 
nokhum le lethuh ding ti hi bouva 
chu la-e. Thu kisei hi hichen leo 
hen pha hichu-o. 

Tintong : (Laijang pa) Khai, khai ka Ule 

kanao te. Ipi lellejo thu isei diu 
ham? Saap Kaangte chun gaal 
kasat uve, kagaal saatnu nei hung 
satpeh un atiu ahi. Meilhei 
lengpan, ama min phat na dinga 
eiho France gaal la eisol lu ahi. 
Amasatah a, igaal lu jong hilou, ani 

Heljason 


na a mikhella gaal satna kon r linga 
eikisol kit nalai. Eiju koi soh a ihi 
pou vin. Dougaala inei pou vin. 
Igam huh na dinga ei kisoll i ihi 
pouvin, inam huh naa ei kisol a ihi 
pou vin, mu ding nei dinj; a ei 
kisolla ihi pou vin. Hijeh a chu 
kinom louva hi chu. Hijeh a shu, 
tua hi Solkar lin thu ngai lou ia ei 
hin boldiu ahitah jeh a chu, eiho 
jong kithuh lou thei ihi lc uvu 
hichu-o. Dan lou hella chu S< Ikar 
te chu ahungu le iki kaisah ava, 
iki jep sah sah jeng diu? Koi noija 
beh um ihio vem? Ipha bep ch ih a 
ki hinga, koisoh, koisal, jong kihi 
lou, koi sumkong kai ding jong kihi 
lou, khutdo jong kihi lou, koi i oija 
kun ding ihio vem? Kei vang r: ung 
chon pong kate, Tahchapa ] :aki 
pane, pusal kahi, (atia amei j. um 
alah doh a akap). 

(Loibol pa). Ahije, Ahije, sei el eh 
ta poute. Aisan pa tbupeh ceh 
dinga koi ium muvem? Chat sat 
pan sa atha a Haosaho toh So kar 
sat dinga Saba aneh thei le, < iho 
lhumlam Haosa cheng, mi n >ija 
ikun deh diu ham? Tahchapa kei 
jong ka kone, pukhang pakha iga 
gaal hatna kithang te, gaallu le s alu 
late, koi noija ikun diu ham? P; sal 
na hilouvu ham? Anung chon >en 

P en . (atia aki hanlho, Ha )sa 

dang sen jong ahije, ahije, koi ma 

anung chon um thei ponte tia asap 
mu) 

: Aphai! Hiti chu hihen. Kuki chapa 

koi masanga kun ding ihio vem? 
Tunia hi Aisan thupeh a Solkar sat 
ding ihitao vin chule hiche dinga 
chu Saba ineh diu ahitan, hiche 
masang chun Gaal Lamkai dingin 
Laijang pa hihen lang, ama bantah 
a jalamkai dingin Enjakhup, 
Thenjolpa hihen kati-e. (Haosa sen 
apha-e, apha -e atiu chu jouva, 
Saba aneh uva aki khen doh u, 
chule Santing kho a Kuki sepaiho 
gaalbol kithem chuh na bolding a 
aki phat sah u). 



Phal-2 / Act -2 
Thomun/Scene-I 


(Santing kho a Kuki sepaiho Tintong Gaal Lai 
len pu le Enjakhup, jalamkai pan gaal kopje le mei 
choije le adang dang aki them chuh sah Ihon). 


Amun : 

Santing Jou 

Holthang : 

(Santingpa). Khaije! Khaije! Pat 
kho hin samin, jing le Kuki sc 
ho hem le thal kichuh na ki| 
ding ahi tai. 

Siemang Paopu 

: Ngaijun! Ngaijun khomite. Ji 
kipatna ni chom khat I khou 
gaal sat ding ho hemle that kitTi 
chuhna um ding ahije. Lamkaii 
jong ahung lhung gai n taove. G 
sepai ho jong ahung lhung gam 
ve. Khomi ten itoh diu taml 
aume. Koima khol le tuola pot t 
lou ding toh ding jouse kichul 
aki chai kah sea, panna t] 
channa nupi, upa, nung 
gollhang ipan diu ahije. 

Tintong : 

Inpi pu mi jakhat tobang ding r: 
le chah i ilo diu ham? 

Holthang : 

Heo, khoh lou pi chu, kei man 
um lai sung seo vin neh ding ch 
ding ima jouse ngaito nange, oil 
hih in. Hiche beh a chu kapan 1 
vule iba ka boldiu ham. Um: 


ikai 

mm 


pu, 

pai 

)an 


iga 

va 

em 

ho 

am 

:ao 

ah 

lei 

na 

lei 

ah 


eh 


aa 

ah 

no 

DU 

aa 

gena, hihen neh le chah hihen, neh 
ding don ding hijong le a bon chan 
khomite pang nao ving kate 

: Lhakhat jong kiki chuh man 

tapohta. Lonpi le Longya jong 
Solkar sepai hon ahallha taove ti 
thu kija-a, Ni som bang ibol jou 
vule ahattah hinte. 

: Ikichuh sunguva jong, meipum sem 

loi, mei lou suloi, hem le thal adang 
dang sem loi jong i-um diu ngai veh 
ta. 

: Haflonga um meipum sem them 

Lenkhokam jong kagah hil hija 
hung tavehta. (Lenkhokam ahung 
lhun pai). Lenpu na hung lhung 
hitam tia chibai aki bollu). 

: Ahile Camp langa iche pai tahlou 

diu ham? (Henge atiu va gamlah 
jou lama Campma dinga acheo). 

: (Tintong henga, Gam sepaiho akim 

hitante, he-o, tun sei ding ho chu 
seitan). 

: (Adin doh). Ahung kikhom sah a 

lhanga kona gam ngailut na le nam 
ngailutna a hinkho pedoh dinga 
kiphal ngamcheh nahi diu 
katahsane. Nangho hi tu nia 
Gamsepai chu nahi taove.Kumpinu 
le Lheimei Leng pan France gaal 
kasaatne ati lhonin, Kuki te gaalsat 
dia eisollu ahi. Gaal hat man 
ahipon, noise manna soh le kol 

dinga eisollu ahi hi, kichen I ah a 
akihet jeh a ki nom louva hi. Mi 
gama chea, iji icha, i-in i-lou, igam 
dalhah a, ibola mi gaal ga kisaat 
peh ding ham? Dih nasha uvem? 
Anom koi na ummu vem? (Mipi, kei 
vang kanompoi, kei vang kanom 
poi .... tia asap mu). Hijeh a chu 
Solkar thupeh hi nan ding kiti 
ahitai. Ahin Solkar idou vule, eiho 
jong hinkho phalla idou diu angai 
jin ahi. Hiche hi, jinga thaija kichai 
ding gaal hilou ding ahiti nahet diu. 
Pukhang pakhanga pat gaallu late, 
naam chem le pummei kithoa gaal 
satte, tunia hi mikaang te noi ja 
iki thol diu ham? Itih jongle hithei 
lou ding ahi. {Gam sepai le mipin 
khut abeh u). 

Phaten ngaijun gam sepaite le mipite.Tunia igaal 
sat diu hi, asat ding hilouva adou ding joh ihi-u chu. 
Ichunguva gaal ei hung kibol khum jeh a hi, gaal idou 
joh u ahi, sopite. Tun jong nahet louvu ham, sc lam 
Haosaho chunga Solkarlin gaal apat nuva, Lon Di - 
Longya ahallhah u ahitai. Hiche hi eiho chunga jong 
jing matah le hung lhung ding thu ahi. Hiche ding; a hi 
kigingin umute tina ahijoi. Min jubel abuh le, atui dip 
lou diu ham? Mi alam le, ikhen lou diu ham? Koi 
sumkong kai ding nam ihio vem? (Mipin akhut at eh, 
chule a aovu). Veovin, jingle thaile Solkar te kaijam mg 
pa hung kon touvin tin, Haosa se kai mang ding ; got 
diu, koima cha ikimat sah lou diu, khosung hung lut 
nun tin nunao chapang asuhgim diu, khohal ding; got 
diu, hijeh a chu kulpi ikikho che diu, khosung ilutoah 
lou diu, lambom tina pumpi iphuva ileno diu, songk hai 

thang ikam muva, gam lah thing noija inomang diu, 
kulpi pam sou ido diu, pol thang, thangte ikam diu, 
pel ison diu, noma icha sah lou diu, (mipi khut abeh 
u, a ao vu). 

Tunia patna Enjakhup jalamkai pan gaal boldan 
nahil diu, meipum, pumpi, meilou, meichang isemdiu, 
hinkho phal cheh a ipandiu in kahin temun ahi. 
Vangphat umtah in Santing Haosa pun, nehle chah 
jouse man beija ei pohdoh peh jehun ama chunga jong 
kipathu iseijun ahi. (mipin khut abeh u). 

Tun Jalamkai Enjakhupmin atohding eipat peh 
taohen.(atia atou... mipin khut abeh u). 

Enjakhup : Gamsepaite, Tun kigoltoh un lang 

ken kasei sei na boldiu hichu ong. 
(sepai hon heng atiu...) 

Gamsepai! Ding jangun - Adin jangpetnu. 

Dingkah un - Adin kah u 

Khen chiuvin - Akeng akhet chiu 

Aisanpa - Mangsot hen. 

Laijangpa - Dougaal jouhen. 

Kuki nampi - Thangsot hen 


(tia asapmu va, a aovu, gaalbol aki themchuh u). 









Thomun/Scene -II 


Kuki ho to kisatna dinga Saapte kiginna. 

(Political Agent JC Higgins chu Oktana F uki 
Haosaho to aki hou theilou phat nuvin lung nor: imo 
tahin ahung kilen ahile, Lonpi (Mombi) Ha asa 
Ngulkhupmin Ithai Forest beat post Kuki sepaih a to 
ana nokhumin chule Longya Haosa Ngulbul lamkai iian 
Moirang Police outpost chu ana nokhumin, mi pha aep 
jong athat lhone ti thu ajatan ahi. Hichun aman Sac pte 
gaal lamkai Col. Shakespeare DIG chu ina akounn, 
Solkarlin Kuki gaal iti sat ding ham, panmun iti lahciing 
ham, chule sepai hoi lang langa kon bin tollut ding 
ham ti akihoulim Ihonin ahi). 

RA ‘ • in sunga Col. Shakespeare 

ahung masanga ama le ama aki 
houlim. Hm! I See. Ngulkhup end 
Ngulbul - these two rats are creat¬ 
ing nuisance. Attacking Forest E sat 
Post! Police Out Post.. How dari lg, 
traitors!) 

Col. Shakespeare : Good Morning Sir! 

RA - : Good Morning Colonel, please sit 

down. Ahile Colonel thu akt; ah 
cheh cheh jeng tan, Ngulkhup le 
Ngulbul chavalna thu chu na ig 
jong najah tahhih ding haina? 

D - LG - : He, Sir kajah chu o. Ithai For st 

outpost le Moirang Police outpt st 
jong attack abolhonin, mi thi m 

P.A. 

D.I.G. 

P.A. 


D.I.G. 


jong athat lhone ti kajah chu o. Sir, 
hiche seh jong chu hilou chu. 
Imphal le Tamu kikah jong Kuki 
sepai adimtai ti thu jong kajah chu 
o. Oktanna kona nahung kilen sei 
jing katile, nangin nei hinkouto 
kitoh a apha jenge tia kahung hi 
chu o, Sir. 

Impossible, Unbelievable! Kuki 
sepai ijat lom anei nganu ngai? 

Sir, Chin Hills langa Kukiho jong 
apanguve atiu chu o. Haka Police 
Outpost jong Kuki Chin sepai hon 
atoupha tauve ti thu kajah chu o. 

I see! Ngaluloh a pang chu 
Ngulkhup Mombi Haosapa le 
Ngulbul Longya Haosa teni khu 
hichu o. Amani hi kimeh tuple thip 
tahih diu. Kuki Haosaho hi ahang 
uve kati dingha, angoluve katiding 
ha, bol lou ding, jolou lou ding 
abollu hi chu o. Ngalchang tuplel 
sakhin atupme kiti chu hiuva chu 
o. 

Kuki Haosa jouse tilsea chu Sir, 
Aisanpa Chengjapao hichu o. Janhi 
vel tah a Aisanpa Chahsatna hunga 
Ngulkhup le Ngulbul to Haosa dang 
dang to Sel akithauva, France gaala 
kon penpen tia kihan lhouva, Saba 
aneh u. Abana lhumlam Haosa se 
atilset kitna Jampia Khotinthang 
to Laijangpan Haosase akouva, 
France gaala che penpen, akho 

P. A. 


D.I.G. 


P.A. 


aveng kihal lha ding ahi atiuva 
ahilset nuva Haosa khohe lou cl: eng 
atilset nuva, Saba aneh piuva, kajah 
dana Sir, Haosa phabep vang atiom 
pouve atiu chu o. 

Hmm, (atouna a kona adin coh) 
Colonel. Can’t help. We have to face 
it. O.K. ahile tua Solkar sepai i aat 
gangtah a gah man chah thei ijaat 
umem? Chule a umho se chu hoi 
langa iman chah thei ding ham ti 
hohi gah sutoh tem hite. 

Ken kagon danchu ahile.... Amasa 
tah in Kohima akonin Capt. 
Montifiore lamkaina noija 3rd 
Assam Rifles sepai 150 khu Imp hal 
lang hindelu hen lang; chule 
Silchar la konin Capt. Cloete ain 
2nd Assam Rifles sepai 100 ;oh 
Haka lam hin dellu hen chule Capt. 
Falkland nin Aizawlla konin 1st 
Assam Rifles sepai 150 to Chin 
Hills lam, Capt. Cloete kithopi din 
hungsuh henlang, chukitle Capt. 
Helbert nin 4th Assam Rifles sepai 
120 kipui hen lang Imphal le Tatnu 
kikah lampi sat hong dingin k ! sol 
leh tia kagel hichu o Sir. 

DIG Saap! Ahile Mombi le Lon^ya 
langa koi solding natiha? Hiche lam 
hi tupetpet na khoh a hichu o. 
Kasei banga chu choh chi bol tenihi 
ihen masah loule, lhaso lehen gam 
lelei a chonoh lhon ding hichu o. 



34 

DIG 

P.A. 

DIG 


P.A. 


DIG 

P. A. 

DIG 


ANGLO-KUKI GAAL LIMTHO 

: Mombi le Longya lang cliu akhoh 

le Sir einitah jong ilamkai tahhih 
ding ham. Capt. Coote lamkainan 
sepai 120 to nokhum leu hen hita 
lou ding ham Sir. 

: Colonel Saap. Burma langa kona 

jong sepai ahin soldiuva thu napeh 
ngailou ding ha? 

: He, Sir, Burma a kona Burma Mili¬ 

tary Police Capt. Steadman, Capt. 
Halliday chule Capt. Molesworth 
jong Chahsat area lang ahin notou 
diuva thu gahpeh ding hivehta. 
Capt. Coote chu Capt. Steadman 
to Mombia kisuto din thu gah 
kipele pha vehta. 

: Ahile nasei bang chun nangle kei 

chu Capt. Helbert to kiloi jutin, 
Imphal le Tamu kikah lampi chu 
kintah a ihon louvule, chana noh 
ding hichu o. Sepai ijat aumme 
nati? 

: 1st AR, 2nd AR Chule 3rd AR la 

manchah moh chengse mi 120 
bang um thei naveh ta Sir. 

: Aphai Colonel. Jing matahle sepai 

jouse chu ama ama mun lang cheh 
hindel leu phante, chule eini tah 
jong jing matah le Sugunu lang idel 
ngai jinte. 

: Henge Sir, aphai, chetange.... (atia 

apot doh). 



Thomun/Scene -III 


(Ukha Loikhai a Solkar sepaiho Kuki sepai hon 

atinnu, chule aleriou). (Imphala kona Solkar sepai Capt. 

Coote lamkaina Ukha a Kuki sepaiho nokeh clinga 

ahinsolu). 

Capt. Coote : (Ukha lambom alhun ding konu) 

Jamadar, Kalga Singh. 

Jamadar Kalga Singh : Ji Saap. 

Capt. Coote. : Ukha naita louham? Ichan gamla 

nalai jam? 

J. Kalga Singh : Ji Saap, naicha bou hita chu, .mile 

keh bou hita vehta. 

Capt. Coote : Ahile khai, tun ching thei tahin 

chetau,lamsah lamlhang veuvin 
lang mi ni ni, thum thum min Idjot 
nun lang meipum kaosa cheh in 
chetau. Jawan lok kii hoshiar k<aro. 

J. Kalga Singh : (Lampia pasal khatto akitou), Hei 

nang koi nahim? (ameipum to a dip 
asuhto) Nang Kuki sepaiho CID 
nahim? Bolo kon heitum? Iski 
pakaro. (sepai hon amatnu). 

Pasalpa : Khaije Khaije, neivo hihun, saap, 

saap, kei daivei kahipoi. Kuki 
sepaiho umna seipeh nauvinge, 
neivo hih uvo. 

J. Kalga Singh : Capt. Saap! Hichepa hin Kuki 

sepaiho umna kabei atihi <;. I 
kalodiu ham? 

Capt. Coote : 
J.Kalga Singh : 

Pasalpa : 

J. Kalga Singh : 

Capt. Coote : 

J.Kalga Singh : 
Lun-on : 

J. Kalga Singh : 


Uski thikse chek karo, Puso kahase 
aija hai? 

Nang hoija hungkon nahim? Koi 
kho nahim? Phaten kisei theng 
tang achuti loule katha diu nahi. 
Nang hi Kuki sepaiho daivei nahi, 
kahei. 

Hilou, hilou hepu, kamin Lun on 
kahin Teiseng kho kahi bou chu. 
Moiranga neh ding choa hung 
kahibou chu o. Hepu nei sugim hih 
beh uvo. 

Dih nante, Teiseng kho kahi atihi 
o. Teiseng kho hohi Kuki gaal ajop 
pou ve atiu chu o. 

Thaiseng! Thaiseng! Yes, Yes, 
Janhia chu Teiseng Haosapu chu 
Political Agent Saap koma hunga, 
keihon Tintong gaal kajop pouve ati 
chu. Hina vehta. Ahile amapa chu 
kilam kaisah leuhen pha louham? 

Kuki sepaiho umna nahet chuna? 
Nei pui thei diu ham? 

Kahet hihde. Saap ahija min eihe 
dohleu eitha tahlou diu ham? Saap 
kei jong sepai sema neisemuva, 
meithal in khat kap lhung ting 
thileng kadat theijo bouve hepute. 

Capt. Saap, sepai limin nei semun, 
keijong meithal nei choisah un ati 
hi la. 

Capt. Coote : 

J. Kalga Singh 
Lun on : 


Capt. Coote 


Pha jenga chula, Teisengho chu 
Solkar mi hichu, sepai von vonpeh 
un lang, meipum khat choisa i tau. 

Khai ahile Lun on, nang lamkaijin. 
Jawan lok chalo, hoshiar kark:e jao. 

Jamadar saap, hiche gammang lah 
iphah tengule, iki chihthei diu 
hiveh ta, Kuki sepadho hiche inuna 
khu kiselluva hichu ong. Kei 
masang katin, nangho kanung 
langa ol ollin neihin jui junlang, 
kap tauvo kahinti tengle nakap 
jeng diu hivehta. Saap anaite, olcha 
chan cheuvin. (Gaal mun alhun 
phatun Lun on chun hasapma 
asaple, kap tauvo tia, asaple, Kuki 
sepaihon jetle veija ahin kapmu, 
top ahin lha khumu, khojin geija 
akikaptou). 

Kalga saap, Attack karo, fire, fire, 
tia asap. Ahija Ku iki sepaiho chu 
gam mang lah a apanjeh uva 
sepaihon alim mulouvu, amoh 
kapkapmu, ama ho mi 15 afhiu, 
chule mi 40 val alem. (Jana Imphal 
lam jona alejamu). 



Thomun/Scene -IV 


(Tamil akona Burma sepai Capt. Holliday in sepai 

80 ahin loija Lonpi kho nokhum dinga ahungkonu. 

Chakpi vadunga Kuki sepaihon ana tirinu. Solkar 

sepaiho tamtah athiu chute aleno kitnu). 

Amun : Chakpi vadung pang. 

Capt. Halliday : Subedar Mansingh! Hiche tuilong 

hi ipi luidung ham? 

Sub. Mansingh: Saap, hiche hi Chakpi vadung kiti 

achu. 

Capt. Halliday : Ahile Mombi kho chu hoilang ham? 

Sub. Mansingh: Saap vadung igalkai le achungtah 

a molchungtah khu Mombi kho 
Kuki ten Lonpi bou atiu chu o. 

Capt. Halliday : Mombi hi Ngulkhup atipao Kuki 

Haosapu kho chu hilou ham? 

Sub. Mansingh: He, hichu saap. Ngulkhup Haosapu 

hi gaalhat khat hichu o. Milung 
lentah khat hichu. Ama le Ngulbul 
Longya Haosapu hi chula gaal 
hinpan na. Akhou jong kulpi akikai 
khumun apange atiu chu. 

Capt. Halliday : Ahile sepai ijat manchah ijat 

aneijuva gaal abollu ham? 

Sub. Mansingh: Saap sepai hi kei gellin mi 100 beh 

umun te kati chu-o. Meipum jong 

Capt. Halliday : 

Sub. Mansingh: 

Capt. Halliday : 

Capt. Halliday : 
Sub. Man Singh: 

Capt. Halliday : 
Sub. Man Singh: 


aki sem theiju, meilou jong akisuh 
theiju, chule top jong aki semmu 
chu-o saap. 

Impossible, Cannon? Country- 
made connon! Ha, Ha, Ha,.... (atia 
anuisat). 

Saap. Kuki hohi gaail lung changpo 
hiova chu-o, alung changu akhoh 
a khoh, gaal hatna kithang hiuva 
chu. Saap, gaal hi sepai tarn man 
le manchah phat jeh jong hi bell 
seh lou chu, mihangsanhon bou 
gaal ajou hichu. 

Subedar saap! I hailou diu khat 
chu, Nghulkhup chu itha loudio, 
imattho diu hi chu-ong, nahet r: ah? 

Ahile, Subedar Saap.. Tui hi hoilaija 
ipal diu ham? 

Saap, che che leo hen, sah langa 
khun palmun ana um vehta. Hiche 
muna chu tui ipal luva igaal kaidio 
hichu. Palmun chu tui adonglai 
pen hichu. 

O K. Boys, this is the fort,! 'Fun 
sepaiho namei pumu dom saangun 
lang tui hi pal gaalkai juvo. Chalo! 

Jawan lok, chalo, age baro. Aste, 
aste,. 

(Sepaiho jouse tui arioh uva, akeh 
khat gaalkai ding kon, Capt. Pa 
Subidar pan tui ahin noh patbep 

lhon tah a Kuki sepai hon, jet le 
veija kon in sepai ho ahin kap mun. 
Sepaiho tui lah a kona meipum 
akap vanguva hithei behseh lou. 
Kukiho meipum, ging nong thethu 
jeng, Solkar sepai ho peng jengjung 
jeng.... 

Capt. Halliday : (Tui lah a kona lejam ma asap) 

Vapas ao, Vapas Ao! Subedar saap, 

chalo, hat jao,sap hat jao. tia 

asap. Tuilong chu thisan long jeng. 
Loikhat tuijin alhoh, loikhat, along 
tui lah a kilap. Loikhat tui panga 
kisai sai, loikhat peng peng. Kuki 
sepai hon, hanla asap muva, ada 
lhah u.... chule Lonpi kho 
alelhunu. Chule khomi ten ana 
lamtou. Mipin dahpi le khongpi a 
thouva a gaal jou a-oiju- 


Agaaljo nia Ngulkhup Lonpi Haosa pan la abol: 
Haosan pallhang ka nange, minthang Jaanglen, 
Phunggol umi lung lhai nam? 

Phunggol umi lung lhai nam, 

Tui chung honthing ja kase, 

Bontui chung naobang ka, nam sah, 
Amang naobang kaka sah; 

Haocha min thang Jang len. 

(Sel le loi aki thao va, gaal lu a ai ju). 






Thomun/Scene - V 

(Political Agent J.C. Higgins, Chule Col Shakespare 
D.I.G, Capt Coote chule Capt Helbert Lonpi nokhum 
ding le, Tamil le Imphal kikah lamlen Kuki sepal hon 
atou phaova kona hung doh dinga Sugunu lam adellu). 

Amun 

: Sugunu IB Bangla. 

Political Agent : Col. Shakespare! Capt. Hebbert 

chu sepai 120 to pallen na konin 
Moreh lamma kitollu hen lang 
lampia boina ipi um ding ham, tu 
nilhah tah le konpai jeng leo 
phante. 

D.I.G. 

: Henge Sir, Capt. Coote jong sepai 

100 toh Mombi lam jonu hen lang 
Ngulkhup le Ngulbul thupem teni 
man dingin kisol tavehta. 

P. A. 

: Henge Col. Nangin Capt. Coote gaal 

boina lam vetup min lang, ken 
Capt. Helbert lampi hon lang sang 

vetupmin pang leng na? 

D.I.G. 

’ Sir > a Pha e, eini tah jong amuna 
thil gong toh a ipan jeng loule, 
akhoh le Imphal langa sepai koube 
ding jong hung ngai mai thei chule, 
neh le chah jong ivettup ding 
ngaijin tin ong? Capt Coote! 

Capt. Coote 

: Yes Sir, atia akoma ahung. 

D.I.G. 

Your assignment _to overrun 

Mombi fort and to capture the big 
rat O.K.? 

Capt. Coote 

Capt. Coote. 

J. Kalga Singh 
Capt. Coote, 


J. Kalga Singh : 

Capt. Coote : 

Capt. Coote : 
J. Kalga Singh : 


Yes Sir, (atia salam abolla apotdoh 
pai). 

Jamadar Kalga Singh. 

Ji saap. 

Ready kare, chalo Mombi. (Sepai 
120 toh Lonpi lang jona aki tollu. 
Chakpi vadung panga camp khat 
sah ding agotnu. Chakpi vadung 
alhun nule, thilong tamtah 
amudoh u. Thilong ho chu Burma 
sepai von kivon jeng ahi ahet 
phatnuva, hapta masa a Capt. 
Halliday sepaiho, Kuki sepaihon 
ana thao ahi ti ahet doh. D.I.G. pa 
thu apeh u. Sepai athiho chu, 
akhut akeng kitanbong chule alu 
kitanna jong dimset. Ameipum hou 
jong chap jeng jung jeng. 

Capt. Saap, je lok sajad Capt. 
Halliday ka sepai lok hei na, dekho 
dress to Burma Police loka ka hei. 

My God! Horrible! Kalga, Kuki lok 
itna himat? 

J. Kalga Singh Ji ha saap. Saap, 
amaho ambush a lha hitaova hila. 
Saap. Kukiho chu galguh bolla 
pakka hio va chu, ei ho jong ichih 
thei dio angaije saap. 

Jamadar saap, hiche muna kona 
Mombi kho ichan gamla am? 

Saap mile ni le thum bang hivehta. 
Amaho vang lamchom lama achele 

mile keh jong hi hih inte. Mol chung 
khu Mombi kho chu hita chu. 

Capt. Coote : Kalga, Ven eiho jong chingthei tah 

a ichediu, lampi jong iholou diu, 
gam lah ihouva, akhou i-um khum 
uva inototho diu, achaina le akhou 
ihallhah diu, Kuki sepaiho chu 
ahithei chana imattho diu, chule 
Ngulkhup jong imatdiu hichu ong, 
ching thei tau. 

Kalga : Heng saap. (Capt. Coote nin asei 

banga ol taha akho chu aum 
khumuva, mol chunga akal touvu. 
Akhovel seo chu, pol thang, 
thangte, song khai thang kikam 
chet chut jeng. Kul nasatah a kikho 
khumu, Avella sou ki do. Solkar 
Sepaiho chu, thang limla helouvu 
loi khat polla oh a asa dohje kihet 
louva akeng thi jeng junga touva 
kap kap loi dimset. Kho ahung 
naijep le, Kuki sepai hon, meipuma 
ahin kapmu, lam bom laitah a top 
ma ahin kapmu, sepaiho ama don 
cheh ajamu Kuki sepaihon 
alhaaina lam lamuva akap chap 
jengu. Thanga ohbo sut jong sut 
thei louvu, gam laha peng jen jun 
jengu. Khosung lang kaldoh hon, 
Kulpi chu topma akap keh u. Kul 
pam lama Kuki sepai asunga umse 
ajam doh u. Pama sottah akikap 
to. Ngulkhup Haosapu chun akap 
khopset phatna ameipum, aki 

Capt. Coote : 

J. Kalga Singh : 

Capt. Coote : 

Capt. Coote : 

J. Kalga : 

Capt. Coote : 

J. Kalga : 

Capt. Coote : 


matna kul pam lama achop doh. 
Sepai hon akap peh u. Ahija kap 
kha louvu. Jamdoh a sohcha ta). 

Kalga Singh! (tia hasapma asap) 

Chun gamning koi khatna kona 
hung ding doh) Saap! Ka hinge,! Ka 
hinge! (tia asap). 

Ngulkhup na kap khah louvu ham 
J. Kalga! Ken ajamdoh kamu a 
machine gunna kathe vangin, 
asohcha kit thouthouve, Saap. 

Tun akullu hal lhauvin (Akullu chu 
ahal lhah u). Kuki sepai ijat thi am? 
Veo vin. (Akhollu le, Kuki sepai 
thum akap lih u, Solkar sepai 15 
jen thi, chule mi 10 machanga). 

Saap, Kuki sepai thum thiuva, 
Solkar sepai 15 jen athi e. Chule 
mi 10 ama chang nge. 

So, Ngulkhup the wild cat escpaped 
ha! Himat to hei je jungle ka billi. 

Saap, ven Longya jong akihaal tai. 
(Longya chu gaal la kimu meikhu 
king nget ngot na hung kitung doh). 

Well done! Capt. Steadman? Yes, 
its Capt, Steadman. Kalga, ahile 
tujan hilai ja camp bollutin geh 
taute. Adam lou ho jennu hitin, 
ollin jing le kipat doh naiu te. (Camp 
asah uva aki chol dou). 



Thiomun/Scene -VI 


(Capt. Steamarx chu Chin Hills a kona sepal 120 
ahin puija Lonpi langjona ahung le, Longya muna Knki 
sepaiho to kihap touva, Solkar sepai jong pha chuompi 
thiuva ahi. Ngulbul jong Longya kulpia konin, achapa 
vei langa apomin, meipum jet lamin achoijin Qjo.md.oh 
tan ahl Capt. Steaman nin Longya kho chu ahal lhah, 
hi chu. Capt. Coote loihonjong gaal la ahinmu vin ahi. 
Aban na Steadman loiho chu ahung kit nule, Gotengkot 
khoa Doungel Haosapa lamkai nan ana ting kit tauvin 
ahi). 

Doungel : Khaije, Khaije, kakho ka veng, 

hung ki khomun, Solkar sepaiho 
Gotengkot jonin ahung tauve. 
Koima cha alut um theilou ding, 
hapana ipan nuva thi geija ikho 
iveng, inam ihuh diu ahije. Lambul 
ho a pumpi tungun,mei pum 
meithal kichoi cheh un, pan mun 
kisemun. Numei chapang kho 
pama gam laha loi khatnin pui doh 
un (tia kho asap). 

Capt. Steaman : Jamadar Pawi, tua ilhun na diu 

kho chu ipi kho ham? 

J. Pawi : Saap, ka hehih e. Akithopi louvu 

hina lou ding hai. Hi jong le ki ging 
tah in che leuhenpha vehta. Kho 
chu agah phah u. (Kuki sepai hon 
gaal la kona meipuma ahin 
kapmu). 

Capt. Steaman : J. Pawi, eikap tah u khu-o, khai 

charge bollun, fire! Fire! (tia asap. 
Aki kap to-u. Kuki hon Pumpi 
ahinlha khumu mi pha chuom tah 
athi. Nilhah jan an hon phatna aki 
kaptou chu, jan geija akikap to. 
Kuki sepaiho meilou meichang abei 
phatna, gamlah a jam mang gamta. 
Haosapu Doungellin, thi jong leng 
nung chon ponge tia, achem jam 
akipatna sepaiho anokhum, mi thum 
asat lih, ama sepaihon akap lih u. 
Steadman loi ho, ajan jana. Gotengkot 
ahal lhah u, Aibol ahin jot nu). 

Aibol Haosa Pu Thangkhopao : Khai je, U le Kanaote! 

Gotengkot ahallha tauve. Pu 
Doungel jong athat tauve ti akijai. 
Tun Solkar sepaiho Aibol lam jonin 
ahunguve atiuve, Gollhang ho 
kipatnun, Songthang phunga che 
loi jun sepaihon ichaii doll diu ahije, 
khaije, phat aum poi (tia asap). 
Sepaiho khoto noija Songkhai 
thang aloi pellu le, sepai pha 
chompi athi. Aibol pa Thangkhopao 
lamlen panga thingphung khatna 
akal doh a sepai hung kijotho akap. 
Mi thum amuna akaplih den. 

Sepai ho : (Hoija kona mei chang hung leng 

ham tia alung donnu). Kisel lun. 
Hoija kon ha? Pasal khat pan, ahin 
mudoh. (Thingphunga. mi khat 
atouve Kap muntia akapmu. 

Sepai khat pan : Ameipum adoija Thangkhopao 

akap. (Thangkhopao, apena 

Sepai khat 


Capt. Steadman: 

J. Pawi : 

Capt. Steadman 

J. Pawl : 


Capt. Steadman : 

J. Pawi : 


ahunglen lhah. Amei pum puma 
hampa lah a akisel). 

Na grenade chu kaovin lang gah 
sepmin, ei kap khah kit lhon ding 
hita khu. (tia asap). .Aloi sepai pan, 
a granade akaova Thangkhopao 
kisel na dontah a agah lelut. 
(Ahung pokeh chule Thangkhopao 
athi). 

Well done, boys! We had killed two 
jungle cats! Jamadar Pawi! Na dam 
nah? 

Saap, kadam nai. 

: Kuki sepaiho gamlaha ajam gam 
tauve, hungun hung kikhomun, mi 
ijat athio vem? Ijat machangem? 

(Akhol tohjou phatnuva, Saap, top 
akap nauva mi nga athin kikap 
tona na mi li athin, mi thum chem 
jam min aki satlih in, mi som ama 
change. 

Thi jong leohen, gaal ijouvuve, gol 
lhang ho ol mo hih un. Tujan hilaija 
geh taute. Jingle jing kah le Haka 
jona iche diu hinte. (Age u). 

Jingkah matah a athodoh a Haka 
Kulpi galla agah vet. (Akulpi chu 
phate tah a kul kikho a. Avel dung 
jouse chu mi lutthei louna dinga 
sou ki do a. Kulpi kotpi phunga 
milen tah khatnin mei pum aki choi 

Capt. Steadman : 
J. Pawi : 

Capt. Steadman: 

J. Pawl : 

Capt. Steadman : 


J. Pawl 


ja akhut ajah a miho lah a vaihoma 
pang agah mu). 

Ipi ham Jamadar? 

Saap, Haka kulpi durbina kavetle 
kul phatah kikho kamu a, kotpi 
bulla milen tah khatnin meipum 
puma vai ahom le le kamu chu-o. 

I see! Hi che pa chu Ngulbul chu 
hichula. Maka kulpi a jamlutna 
hita chu. Jamadar Pawi. 

Saap. 

Jing le jingkah matah a Haka Kuki 
kulpi ino khum diu chule suhjam 
toujam pa Ngulbul chu, imat diu 
ahiloule ithadiu, Haka kulpi inokeh 
diu, tunin phatatah a imajouse 
gontupsa ikoi diu, chule ana adam 
louho jong phatea ijen diu, hi chu 
kasei nom ahije. 

Saap, henge, nasei bang chun umu 
hite. 

(Ajing jing kah matah a Haka kulpi 
aummu. Haka muna jong song 
thanga mi tampi kitong kha. Solkar 
ho to gaalla hakapma ki kapto-u. 
Solkar sepai hon ahin no khumu. 
Ngulbullin pumpi alha khum. 
Amuna mi nga kijam den. Ngulbul 
le achapa Longya ahin um uva, aki 
kap honun. Ani lhona mun khatna 
athi lhon). 

Capt. Steadman: Ngulbul is shot! My mission is over! 

Mr. Pawi! 

J. Pawi : Sir, 

Capt. Steadman : Ngulbul Haosa galhat pu ithat 

tauvin, tuvang kalung tup kachai 
tai. Sepai ho jong alelval tauvin athi 
amang jong itam behseh tauvin. 
Tun Lenglakot lam jonin che taute. 



Thomun/Scene - VII 


(Political Agent J. C. Higgins inna Col Shakapeare 
DIG pa to gaol abottu ama chal dan thu aldhoulim Ihon). 


Amun 

: P.A. pa in, Imphal. (DIG pa Politi¬ 

cal Agent pa ina kholai ahung len). 

P.A. 

: Good Morning DIG saap. (Hung 

touvo ati) 

D.I.G. 

: Hepu, kei ibolla Congratulation 

neibol ham, nang joh Congratulate 
bolla ka hung hichu-o. 

P.A. 

: Kaki pah e. Tua Imphal le Tamu 

lampi jong kihong ta. Kuki sepai 
akichai tai tithei hitalou hai? 

D.I.G. 

: Heng Sir, akichai tobang vang hita 

chu. Ahija Aisan pa vang hi ima kilo 
loulai hija. Solamma dinga ama 
bou hi bat hija. Ahija Kuki gaal 
sodoh sah a jong ama hichu-o. 
Thadou gaal noise atiu vang tholou 
ding hivehta. 

P.A. 

: D.I.G. Pu, tugeija hi eiho saap 

kaang te ijaat ithiu vam? 

D.I.G. 

: Eiho saapkangte hi tugeija thi hi 

Officer thum vang hita chu. Chule 
milham sepai vang mi 30 vallvang 
hita chuo. Kukihon vang mi 
somnga kathat tauve tia aki 
thansah u chu-o. Eihon jong Kuki 

P. A. 


D.I.G 


P.A. 


D.I.G. 


Haosa mi hang cheh mi thum, 
tichu Doungel, Thangkhopao, 
chule Ngulbul Longya pa ilhao hija, 
Kuki sepai vang kihe chen lou 
hitachu. 

D.I.G. saap, Kukiho pihi ginchat 
sangin ahat lheh uve kati. Ken 
hichan geijin ana pangunte katilou 
hichuo. 

Sir, India Solkar lin, Kuki gaalhi, 
gaal neo tichu rebellion khat 
maimaija anagel hi dihlou chu-o. 
Igaal satdan nule ithi dannu, chule 
agal athupi dan hi. France Gaal 
tichu World War hopsunga lut ding 
dol hi bou va chuo. 

Henge dih a chu, ken jong che thuhi 
Solkar henga sei ding kati hichu- 
o. Chule, Kuki gaalla thiho jong 
hin, chan jong ahin nei thei diu 
chule, award ho jong ahin muthei 
diu hichu-o. Ahile hiche chu olgel 
ta hitin, tuala? 

Tu-a suhthip loulai Haosaho chu, 
Sah-solam sanga Aisan pa 
Chengjapao, solam ma Mombi pa 
Ngulkhup, Lhum lama Tintong 
Kuki Gaal lamkai pipenpa, 
Enjakhup chule Kilkhong Jampipa 
chule Maal lamsanga Loikhaipa 
Semchung hiche hohi um nalai 
juva chu-o. Hiche hohi Kuki 
Haosaho lah a gaal hatle ahang san 
cheh hiva chu-o. 

: (Agolong achep khut lot lot chule a 

touna akona adin doh) Umm. 

Gaal lam kai cheh vang um nalai 
juva. 

: Pu, ahile sepai hi Solkar lin ahin 

solbe lou jongle i ilo ding hi na ngai. 
Calcutta le Londona British Solkar 
hinla France gaal mai mai alung 
gim piuva, hilang sah-solam 
gamkai thu ija anah sahlou lheh 
lheh uva um hichu... na? 

: Sir. Ken abulia patna hichu kanasei 

hichuo. Kuki gaal al iah sat na khat 
chu, agam ihet ithei khahla umlou, 
kollah mumlah. gari malah a sakol 
jeng jong che theilouna mun gaal 
bol ahah danhi Govt, nin helou. 
Sepai ahin sol beova nehle chah 
chule meipum meichang ahung be 
lou le, tua chohchi bol um nalaiho 
vang kitungoi jou hih vehta..... 

: Ahile, tuala gaal kap ding dan iti 

igon toh ding ha, gah ngaito te. Moh 
umthimje la umtalouva. 

: Tu tua akhoh pen hi Semchungin 

Ukha a Moirang lampi atin jong hi 
hondoh loi ngai jintin..... Ukha a 
Capt. Coote teho loi ahin tha gam 
deh chetnu chu, j achat umtah khat 
vang hi chu-o. Capt. Coote la tu gei 
ja Mombi le Longya gama thamden 
nalaija hi ja. Ana um leo, aki thopi 
ding joh gonding tintin. Sir, tua ahi 
thei pen vang chu Aizawl la kona 

P.A. 


D.I.G. 


P.A. 


Lt. Carter leh sepai 150 hin pui hen 
lang Ukha lang jonin hungu hen 
lang, Imphal la konin, Capt. 
Goodall to sepai 200 bangin Ukha 
lang jon hen aloi nlovin jet levei ja 
ano chin to diu ngai jinte. Hiche 
Cachar lampi hi ala hondoh loule 
eiho dinga chana hahsa ding hichu. 
Laijang lang jong hi Cachar langa 
kona inotou diu ngai vehta. 

Dih a chu-o, DIG Saap. Semchung 
kithopidin, Tintong jong ahung 
kone tia thu kija a chu-o. Jampi a 
jong Tintong le Enjakhupmin, 
Santinga Kuki sepai ho akhom 
lhonin training a pe Ihone ti thu 
kija a chu la na ngai. Hiche jong 
chu nocheh loi ding ngai ding 
hichu-o. 

Sir, Dih a chu. Tu tua thu kija dolla 
chu, Chongjanga Tintong le 
Enjakhup min kulpi akho lhonin, 
Solkar sepai ho tinding atilhone ti 
thu kija a. Hilam bol dinga chu, a 
hithei pen tah chu Kohima a kona 
Maj. Vickers le Lt. Sanderson chu 
sepai 120 to kisol hen lang, chule 
Jampi lang bolding chun Imphal la 
konin Maj. Marshall le Capt. 
Montifi ore sepai 120 ma to kisole 
ka ti chu-o Sir. 

O.K. DIG, na thilgon chu kadei lheh 
e. Solkar lin jong, sepai chu hin 
solbe nau vintin, ahija tutua chu 

hiche chu ahi jenge. Ahile, Sahsolam 
gam kaija Aisanpa le Chahsatpa bol 
ding hila i ilo ding ba Iiita? 

: Sir, ipi hile, lhum lam gamle maal 

gam pahi bolta diu tin, sepai jin 
jong eitoh tahihun, akin oh le, adang 
se ichai teng Aisanpa le Chahsatpa 
baijep boljong hi lou ding ham.... 

: O.K. God idea, (atia atou naa atou,) 

Capt. Coote hi Mombi area a 
umjing hichu-o na? 

: Akigon danna chu, Capt. Coote le 

Capt. Steadman chu Lonpi a kisuto 
dinga ki gong hija, ahija Capt. 
Steadman nin Ngulbul adelsuh 
adeltou nalama hithei talou. Ahija 
Haka muna Ngulbul aga kaplih a 
a Lenglakot lama kilekit hita chu- 
o. Hijeh a chu Capt. Coote jong 
Lonpi ahal lhah jou phatna 
Ngulkhup chu Nungainou geija 
adelpeh a Waithok vahlut dan hita 
chu-o. 

: Capt. Steadman did a good job ha? 

Ahile Ngulkhup la? 

: Tamu langa akiselle atiu chu. 

: O. K. Let him there till. 

: (Adin doh. Sir, kei che tange, atia 

ache doh). 

: { A ma jong adin doh a .... DIG pu, 

gate gei ja ahinthah doh a aki le 
lhon). 




Thomun/Scene -VIII 


Amun : 

Ukha gaal mun (Aniveina) 

Aphat - March 1918 

Semchung (Ukha 

Haosapu) : 


Khai khai, ka-u le ka nao te, Solkar 
te ahung kon kit taove atiuve. Kipat 
nun, Ukha lamboma pumpi tollha 
kit taovin, muntina chang pang 
kitnun. 

Semjapao : 

He pa Solkar idouvu pihi ijodiu 
hina ngai mo? I-jole ikho i veng,inei 
igou mohman bepminte kati-e. 

Semthong : 

Kidou louna dinga Oktan geija isum 
min thang kipo lha a Boro Saap 
pan uicha bolla eibolla, min idou 
ta a, eiho inung chon diu ham? Min 
jubel abuh le tui dipding hibou 
hihta. Ipi nalung don pio ham? I 
chang kihilou, Kuki pumpi kilolna 
hichume. Oktan na saba kaneh u 
hita chu, Haosa sen. Hichun 
Semthongin la hitin abollin ahi : 


“Nidem hih un ka phungte, 

Nampi jatam lei dinga 


Dou lai tho ka hi....” Khai khai gol 
lhang ho konun. Tak chapa! Kei 
vang nung chon ponge. Thu najah 
louvu ham? Pa Tintongin kuki 

Semjapao 

Capt. Goodall : 

Sub. Bhavani 
Capt. Goodall 

Sub. Bhavani 
Capt. Goodall 


sepai 50 ahin pui jin, Aizawl lama 
hung kon Solkar sepai 120 hoto 
Heng-tama jan khovah keijin 
akikap touve atiu chu. 

Ahile kei jong kapa cha kahi. U- 
Ngamkhothang khaije, hungo eini 
lamkai hite. Pumpi chu tollhao 
hitin Ukha lamboma chu Solkar 
te inatin kit tahhih diu ham? Thi le 
thi, jo le jo. (Kho lhamg asap). 

(Imphal la kona Capt. Goodall lin 
sepai 200 to Ukha lang ahin del). 

Subedar Bhavani Singh : Ukha 
kitna dur hei abhi? 

Najidik ho gaija saap. 

Subedar saap. We have to be care¬ 
ful now. (Durbina Ukha lampi lang 
avet. Alampi chu thingphung 
kiphuh lhu kikhah amu. Chule 
lamsah lamlhang a Kuki sepaiho 
vah saosao agah mu). Subedar! Wo 
lok rasta bond kar raha hai. 
Hoshiar! 

Saap, Kuki sepai ho namu am? 

Lamlen atin nuva, vahsuh vahtou 
jenga khu la. (Solkar sepaiho kho 
jing dom nante tia oltah a thang 
akam mu, song khai thang akamu, 
panmun asemmu, thing chung 
dunga jong akaidoh uva angao. 
Solkar sepaiho chu, khothim chip 
chep ma Ukha lambom ahung 
lhungun, Kuki sepai hon jetlevei ja 

ahin kapchim tou. Pumpi ahin kap 
mu, chule klio vella Kuki sepai hon 
jong Ukha lam ahin dellu. 
Jankhovah keija aki kap tou. Ajing 
jing kah matah a P.A. pan Solkar 
sepai hon alel diu ahetthim phatna 
Teisenga Tongjalut ehu Jamadar 
abeh peh a Lt. Walker toh sepai 100 
toh Ukha gaal muna ahin sol. Capt. 
Goodall loiho hathi a athio. Aki 
kaplih le Pumpia thi loi, Tongjalut 
lamkai na Loikhai aum khumu 
akho ahal lhah u, chule Semchung 
amatnu. Loikhaija kona Solkar 
sepai hon meipum 90 alon doh u. 
Dang ka 2700/- a agapmu. Aban 
bana Henglep anokhumu, Tuijang 
kho anokhum mu. Tuijang Haosa 
Pi Hoineng agailai akaplih u. A 
innei pu Vumkhoson amat nu. 
Loikhai alhuh phat na, kho neo 
dang dang Gouthang, Songphu, 
Nabil aban bana ago lhah u. Ukha 
gaal chu jan khat le sun khat kikap 
tou. Solkar sepai 80 val thi tia kisei. 
Kuki sepai jong tam thi, ahija ajaat 
kisei thei lou. Aizawl langa kona 
hung Lt. Carter loiho chu Pu 
Tintongin Hengtama anatin jeh a 
Ukha gaal kichai ja bou hung 
lhung, chule Imphal lama che tao. 
Hapta khat jouva Capt. Goodall le 
Lt. Walker Imphal hung lhungu. Pu 
Semchung to Kuki sepai phabep 
toh ahin mat thao). 



Phal-3 / Act-3 
Thumun/Scene - I 


(Col. Shakespeare DIG in. Political Agent J.C. 
Higgins koma Ukha goal umchan thu ahung Ihut, chule 
Lhumlam gaal iti kigon ding ham ti chu akihoulim Ihon). 


Amun 

: Borosaap Bangla, Imphal. 

D.I.G. 

: (Boro saap Bangala ahung lhun, 

insunga agalut, kot bulla, P.A. 
Saap to akimuto). Good Morning 
Sir, 

P.A. 

: Hallo, Good Morning, DIG saap. 

Congratulation indeed! You have 
done a good job. 

D.I.G. 

: Yes Sir, lung navah khat ahije 

tuvang. Ukha lampi akihong doh 
kittan, Lt. Carterho loi jong, hung 
lhunguva, Imphal langa hung 
paipai taova chu, Sir, 

P.A. 

: That’s alright. Ahile, Ukha gaal chu 
iti nam? 

D.I.G. 

: Capt. Good all group vang chu kiha 
suh khah lheh uva. Solkar sepai 
jong athi le aki tongkha tam 
thouvuva chuo. Tu geija igaal satna 
lah uva vang ahahsa pen vang 
hichu. Nikhat le jankhat kikapto 
nilhum khovah jenguva hichu-o. 
Sir, Lt. Walkar reinforcement kisol 

hih le vang alel diu hichu. Amasa 
jong Capt. Coote loi hung jam 
gamuva hi chu-o. Ukha concentra¬ 
tion aki nokeh phatna vang baita 
chu. Adeh a Teiseng Tongjalut jeh 
a bou ijou hichu, chuti hihle, Sir, 
ilel kit mai theiju hichu . Chule 
kipa thu khat jong Sir, Haosa 
Semchung Loikhai pa jong ahin 
matnu hichu-o. 

Well done, DIG, well done. Now 
some wild cats are in our net. 
Things will be alright, (atia ago long 
achep). Ukha akichai le, navah 
khat ahitan, ahile, DIG saap, tua 
nokehlou lai mun hohi, akhoh cheh 
tet hinalai ja, chule Haosa len cheh 
hiova, hilou hai? 

Hichu-o Sir, thunoh athip tai tithei 
hilou lai hichu. Ni ijat, kum ijat alut 
ki seithei lou hitachu. 

Ven, tua um Haosa hohi . they 

are all trouble shooters! Like Pache 
of Chahsat, Tintong, the 
Commandar-in-Chief and 
Chengjapao, the ring leader. Ahile, 
hiche ho sehi i ilokit ding hita? 

Sir, kei gella chu, tuhin Lhumlam 
gamlam kino masale kati hija, 
nangin iti nagel lem? Lhamlum gam 
aki chai teng Solarn gama amoh 
cheng se achainan kimang hen, 
adeh in Aisanpa hi achaina kheh 
in kibolle kati hichu-o Sir, 

P.A. : Enghama banga nangin pha nasah 

chu apha hi jeng lou ding hai? Tu 
geija success ihina houhi, nangma 
planninga kon jeng hichu. Apha e, 
ken jong pha kasai. Lhumlam gam 
lena, sepai jong tam ngai kit ding 
hija. Ahile sepaiho iti igon kit ding 
hita? 

D.I.G. : Kohima a kona 3rd Assam Rifles 

Maj, Vickers le Lt. Sanderson tenin 
sepai 120 toh, Henima (Tenning) 
lang hinjon lhon hen lang Imphal 
la konin 4th Assam Rifles. Sepai 
200 to Cachar lampi lama kon hin 
notou leo, ama hosehi Laijanga 
kisutoleo hichea kon chun kive le 
aban ngai nalaijam ahiloule, iti am 
kiheta vehta. 

P.A. : Ahile, hiti chun gah gong photle 

hen, aban gelkit ding hitaveh ta na? 

D.I.G. : (Adin doh a Sir ahile che tange atia 

potdoh ding aki got). 

(Ama jong adin doh a) O.K. Colo¬ 
nel, best of luck. Good night, (ati a 
aki klien lhon). 


P.A. 



Thomun/Scene -II 


(Solkar sepaiho, le Ihumlam gam Kukiho gaal asat 

nu). 


Amun 


Kohima 


Maj, Vickers 
Lt. Sanderson 
Maj. Vickers 


Lt. Sanderson : 
Maj. Vickers : 

Lt. Sanderson : 
Maj. Vickers : 


Lt. Saderson 
Maj. Vickers 


Lt. Sanderson! 

Yes Sir! 

Imphala konin message tutah a chu 
hunga, jingle Henima lang jona 
sepai aum jat pui lhonin lang Kuki 
gaal bolho nokhum dingin anakon 
lhonin ati chu-o. Sepai ijat uma? 

Tua hi Sir, mi 100 bang um na veh 
ta. 

Sepai chu 120 suto o, chule ki gong 
toh uvo, jing le kipat doh ute. Thu 
anoh cheh che e, ong? 

Yes Sir. Ahile eiho bou ihi diu ham? 

Hihih vehta. Imphal la kona jong 
Maj. Marshallin mi sepai 200 vel 
ahin loija Khopum lama kona ahin 
notou diu, Laijanga iki suh todiu 
hichu. 

O. K. Sir. Ahile pha na chu. 

Nangin sepai 80 puijin lang, 
Ahthibunga kona, Songlhuh, Sinjol 
chule Mechangbung lang operation 
naga bol ding ahije. 

Lt. Prior 


Maj. Vickers : 

Lt. Saderson : 

Haosa ho : 

Lt. Saderson : 

Haosa ho : 

Lt. Saderson : 
Maj. Vickers : 

Lt. Sanderson : 

Maj. Vickers : 


O.K. Sir. (Ajinga akisei banga 
Kohima akona sepaiho aki tollu, 
Chalkotna Kuki sepaihon anatinnu. 
Hakapma akikap tou. Sepai nga 
akaplih u. Lt. Prior li.n Major pun 
asei banga Songlhuh lang jona 
sepaiho to, Henima lam a jot nu). 

(Henima alhunu). Lt. Sanderson! 
Henima a Haosaho sese hinkhom 
min lang thu hin khol to o. 

(Haosa sese nilhah a camp ma 
ahung kikhop mu),. Haosa ho, 
Henima a hi Kuki sepaiho ummu 
vam? 

Heng saap. Jan hi gei ja mi 20 bang 
umu va, tujing kah a cbu, 
Chongjang lam jona chetao va chu. 

Hiche lah a chu koikoi umu vam? 
Tintong umam? Enjikhup umarn? 

Saap, amani vang urn loupi chu, 
Chongjang Camp ma um Ihona. 

(Maj. Vickers koma die chule athu 
chu aga Ihut). 

Haosaho chu kei koma hin 
puijo,ken jong donginge. (Lt. 
Sadersonnin Haosaho, semang 
pachongho, Maj. Vickers koma 
ahin pui ju). 

Sir ahung tauve. 

Haosaho, Kukiho gaal bol jeh a 
kahungu heovin natin, nangho jong 

Kuki jeng na hiovin, jong le, Kuki 
jouse chu gaal bol jong ahideh 
hihin, Haosa tampi jong gaal bollin 
apang pouve ti jong na heovin, Kuki 
sepai le Haosa tampi jong France 
gama gaal la kon ahiove ti jong na 
heovin, hijeh chun, neikicha hih un 
lang, kei hon jong nang ho tobang 
mi lham ho chu, ima kalo loudiu 
ahin, adih tahtah nei seipeh diu hi 
chu-ong. 

Haosa ho 

: Saap adihe, keihon jong thu dih 

seijung ting, nang hon jong thu 
dihtah in na tonguvin, hi chu keiho 
dei jong hija. 

Maj. Vickers 

: Ahile, Henima a mi 20 bang ahungu 

ve na tio chu mei pum mei 
thalkichoi jieng hiova ole, sepaija 
pangho mai mai ham? 

Haosa Ho 

: Mi ijaat nin meipurn achoi ju vai, 

(mi khat pa chun) mi thum min 
thihnaang aki choiju va adang hon 
vang a choi lou piu chu. 

Maj. Vickers 

: Ahile, Henima a chu ibolla hung hio 

vem? 

Haosa Ho 

: Henima hi Solkar umna ahijeh a 

chu, Solkar te iti ki ginu vem, chule 
sepai hung ding ham ti thu kholle 
a gaal lamkai tenin ahinsol lhon 
hidan hi chu-o. 

Maj. Vickers 

: Ahile ahetnu vem? 

Hoasa ho 

: Amaho chu jaolou piova, nangho 
to kikapto ho chu, Chong]ang kul 
ajan jana lhung taova chu Saap. 

Maj. Vickers 

: Mi ijaat hio vam? 

Haosa Ho 

: Saap, mi som tobang bou hiova 

chu. Saap, mi ni lema chu. (Haosa 
khat nin, min nadoh lou lou hin 
seiji hih tao vange. Tia aloi ho ahin 
pho). 

Maj. Vickers 

: I see, this people are simpletons. 

Trustworthy, what do you say Lt.? 

Sanderson 

: Yes, they are quite simple and in¬ 

nocent, Sir. 

Maj. Vickers 

: Ahile, Chongjang kulla chu, 

manchah itobang bang umem? 

Hoasa Ho 

: Saap, meipum tam loupi chu. 

Semthu meipum ngen hija, Top 
vang aneiju chu saap. 

Maj. Vickers 

: Sepai ijaat umintem? 

Haosa Ho 

: Ijaat ba hiding bha, lOOalhing diu 

vem (tia aki doh to sao saovu, 
loikhat nin atam tah le 80, lam bou 
hina vehta. Thu kijah danna chu, 
Pu Tintongin, maal gama galkona 
ache na mi 20 tobang aki puijeti 
kija a, ijat hung kilekitnu vam 
kihelou. 

Maj. Vickers : 

Maal gam natio chu, hoilai ham? 

Lt. Sanders : 

Sir, they might mean Cachar side, 
where, Tintong and his party am- 



Maj. Vickers 

Haosa ho 

Maj. Vickers 

Haosa ho 
Maj. Vickers 
Haosa ho 

Maj. Vickers 

bushed Lt. Carter party from 
Aizawl. 

: I see, any way, they are quite alive 

to the situation, ha. Ahile, 
Chongjang lam chu lampi khoh 
am? 

: Hepu, khoh loupichu, hichea gah 

kimu khu hichu, tia akopeh u. 
Lampi vang neova, kol jong tama, 
naicha akimu vanga hahsa thou 
vehta, saap. 

: Ahile Henima lam jonin Solkar 
sepaiho ahung taove ti chu ahetnu 
hichula na? 

: Saap, ahet hihdiu, eihin nokhum 

diu ahi jong ahet sao hichu. 

: Ahile kul adang danga akhou 

umam? 

: Saap, chuche vang chu, kho j ousen 

min kul akikho cheh a uma hita 
chu. Na chena jouseova chu, 
kikapto louna vang um tahih vehta. 

: (A durbin alah doh a agah vet. Kulpi 

hoitah a palla ki-um amu, gate laija 
mi khat tou jinga, chule sepaiho 
vah saosao agah mu). 

A-pha e, Haosaho che taovin, kathu 
dohho dih tahtah nei donbut jeh 
un kakipah e. hiche hi anadon 
taovin ong (atia, rum case khat 
apeh. Amaho jong kipah taha apot 
doh u). 

Lt. Sanders 
Maj. Vickers 


Lt. Sanders 


Sir, itih le ikon diu ham? 

Jing le matah a attack ibol diu 
hivehta, pha ten na sepai ho seipeh 
o. Akho khu i-um diu, Lampi a che 
louva gam mang lah lath a icheova, 
i-um khum diu ngai jinte. 

O.K. Sir, (atia apot doh). 

(Ajing jing kah matah a Chongjang 
kul aummu. Gam lah a ache nao 
va sepai mi khat thangte a hung 
oh. Thaang pou vin akhai doh, 
akikhai ja apen pen, aloihon 
alonnaja helouvu, abang anuiju, 
arnapa la ha pen ngam lou, amei 
pum asuh atung kikhai le le jeng, 
aloihon adalhah u. Loi khat 
Chongjang lamtou kai. atiu muna 
song khai thanga a o-u, koi kikap 
to sanga chu peng jenjun jengu. 
Hiche phat na Kuki sepaihon ahin 
kap mu, akikaptou. Sepai hon 
jetlevcija ahin no khumu, Kuki hon 
top ahin meh pellu, mi sagi kul 
pama kijam den Kul sunga Tintong 
le Enjakhup min.kho asap, kap 
mun, kap mun! gollhangho! 
Takchapa! (atia Enjakhup kul 
pama achopdoh, sepai ni akopma 
akaplih, anunga ni to akidelpi 
ameipum alahpeha ani lhona 
akhetlhuh, sepai hon ahin umu, 
aman meipum akapma gammang 
lah a lenmang, sepaihon, kulpi 
meija ahin hallu, Tintongin, 

Maj. Vickers 


Maj. Vickers 


Lt. Sanderson : 


Maj. Vickers 


Hija ong? Damseh a nahung lhunu, 
kipa aume, Jing le Laijang lam 
jonin chetau hite. (Ajinga Maj. 
Marshll ho loi Laijang ahung lhung 
taove, tithu ajah chule, Laijang kho 
ahallha taove ti thu jong ajah. 
Tintong le Enjakhup ajam lhonin, 
milong khoa a aki sel lhone ti thu 
jong ajah). 

Lt. Sanders, message khat kamun, 
Maj. Marshallin Laijang alhal lhatai 
ti kaja-e. Tintong le Enjakhup teni 
jong ajam lhonin, milong ho laha 
kiselle ti jong ka ja-e. High Com¬ 
mand Imphala kona thu khat 
chun, Laijang lang hilou vin, 
Kolkang, chule Sangnao langa 
hungun lang, chu joule Laijang 
langa hung dinga thu ahisei chu- 
o, ahile, eiho Laijang lang hilouva 
Kolkang lang joh. inodiu hita 
vehta.... 

Sir, hija ong? Ahile tunia Kolkang 
lang joh a iche tah hih diu. Kolkang 
hi, kol chunga um Kuki sepaiho 
kiselna ahi atiu chu-o, Sir. 

I see, most probably the wild cats 
must be hiding there. (Kolkang kho 
ajot nu, Kolkang lamtou va, Kuki 
sepai hon sangkhai thang ahin 
loipel khumu, sepaiho kol homa 
aki seellu, mi ni athi. Kolkang kho 
a akaldoh u. Kuki sepaiho ana 
jamdoh tao. Kolkang Haosapu jam 
lou, ama chang seh anapan). 

Lt. Sanders 
Maj. Vickers 


Lt. Sanders 


Sir, It’s a bad news. Sony. 

Lt. Prior chu Kohima ana kile taovin 
tia thu kagah peh hita chu, eiho 
jing lamle Jampi lang jona ichediu 
ngai ding dan ahije. Chule, Maj. 
Marshall le aloiho to jong Khopuma 
Kuki sepaiho toh hatah in aki 
kaptouve ti thu jong kajah chu-o. 
Tunin vang camp sao hitin hilaija 
ki choldou hitin, adsim louho jong 
jenu hitin, achatmose, Henima 
lama isol kit tahih de. 

A pha-e Sir. (atia a camp asah u va 
aki chol dou) 

Sepal khat 


Maj. Vickers 


Maj. Vickers 


gollhangho, jamtaovin ati, amajong 
meipum akichoija kul 
alenkhupma, gam mang lah lama 
achop mang. Sepai hon Chongjang 
kho ahal lhah u). 

(Lt. Sanders koma, Saap, sepai 
khat thanga oh a akeng khat na 
kikhaija kapkap khat aume, 
gaveote tia asei, Lt, Sanders in Maj. 
Vickers koma asei kit). 

Cheovin lang galadoh un tia asol. 
Lt. pa le sepai mi li acheo. Sepaipa 
chu, amei pum jong ana selhah ta, 
kikhai long longa ana peng peng 
jeng, Lt, pa le sepaihon avetnule, 
anuiju jabehseh a achuti nuiju, 
sepaipa nangboh lah a aga chuhle. 
Akale, sepaiho hungu va, athih 
khao chu sutding atiule sutdoh thei 
louvu, nah nah a asut lhap muva, 
ahin poh u, Maj. Saap koma thu 
alhut nu, Maj. koma asei jule, Maj. 
pa jong anui jatlot na athi deh chet. 
Abana, mi sagi songkhai thaanga 
thiho a cheova along aga phoh u, 
amunna ahin vui dennu. 

Lt. Sanders. Lt. Prior lin Songlhuh, 
Sinjol, Mechangbang khoho 
ahallha tai ti thu message a konin 
kaja-e. Hin la thu nom khat chu, 
Lt. Prior Songsang khoa akikap to 
naova akeng akap khao ve ti kajah 
chu, nomo kasalheh e. 

Lt. Sanders 

Tuilang galla kho gah kimu khu ipi 
kho ham? 

Milong ho 

Saap, San ting kho ahi. 

Lt. Sanders 

Santinga chu Kuki sepaiho umu 
vam? 

Milong ho 

Saap, kihe loupi, tulaha hi kache 
khah lou pio chu-o. A phai, 
chetaovin atia alhadoh. Milongho 
ache mangu. 

Lt. Sanders 

Maj. Saap, ijem atile, ima umhih 
nante. Chejengute. (Atiu va Tuilang 
lui chu, adong lailai anoh uva, 
chomkhat akicholdou uva aki 
patnu va acheo. Santing kho aga 
lhunu. Santing khoa Haosa 
Holthangin, Sepai saap pa ahung 
kimupi). 

Maj. Vickers 

Nang Haosa nahim? 

Holthang 

Saap, heng kei Haosa kahi chu. 

Maj. Vickers 

Ahile, nangho ipidia. Kuki sepai 
nakoi louvu ham? Ibolla gaal la 
najao louvu ham? 

Holthang 

Saap, keiho vang Kuki gaal bol lah 
a kajao lou pio. Solkar isatna itih 
chanpila kisat ding hilouva, kajop 
louvu hi chu. 

Maj. Vickers 

Santinga hi ba Kuki sepai hon 
training alahu hilou ong? 

Molthang 

Saap, hina chu, Tintong le 
Enjakhup hung lhona golhang 100 
tabang ni 15 jen training abolsah 
lhon chu. 




Thomun/Scene - III 


Aphat 

: April 1918 (Solkar sepaiho, 
akigotnuva Jampi lang jondinga 
acheo, chule Jampi kul ano 
khumu). 

Maj. Vickers 

: Lt. Sanders, Jampi lang jona 

ichediu hi, lam kah a Kuki 
sepaihon eina tindiu bha? 

LI. Sanders 

: Sir, ka hepo, aki seidanna vanghi, 

kho jousea kul aki khou ve tia 
kiseija hija, tuahi iti ding bha? 

Maj. Vickers 

: Cheleo hen Tuilang vadung ilhun 

tengule, tui panga lou bolho kidong 
le kiheta lou ding hai? 

Lt. Sanders 

: Henge, Sir, Nagaho loubolho 

ahiloule, ngamanho ki dong le, 
hoilaija Kuki sepai umuvam tin 
kidongle kihe taveh ta. 


(Sepaiho, aki patdoh u, Tuilang 
vadung nga oltah akum lhah u. Tui 
panga milong ngamanho to akitou. 
Akouvuva thu ad oh u). 

Lt. Sanders 

Nangho koi kho nahiovem? 

Milong ho 

Saap, keiho Katangho kahiove. 

Lt. Sanders 

Nanghon Kuki sepaiho ahungu na 
muuvem? 

Milong ho : 

Saap, koima hung lou pi. 

Lt. Sanders 


Lt, Sanders 


Maj. Vickers 


Lengsei 


Jampi hi Kuki Haosa. Kilkhong kho 
ahi atiu chu-o. Jampi hi bol hahsa 
thimle aki lome.... 

Sir, hahsa maijinte. Kholen jong 
hija, Haosa len kho khat jong hija, 
Lhumlam gama hi rnigin pen kho 
jong hi chu-o Tintong le Enjakhup 
jong che-a hi kisel mai lhon thei hi 
chu-o. 

Haosa pu, cheto ong, kaki pah e. 
(Holthang ache doh) (Jing kah 
matah a sepaiho aki tollu, chule, 
nilhah lamdon thim tah a hi Jampi 
kho aga lhunu. Jampi Haosapu 
Kilkhongin, sepaiho ahung kitoluve 
ti ajah phatna, amaho lam tin 
dinga, Lengsei lamkaina a sepai 40 
toh ahin sol. Lengseijin, Kuki 
sepaiho chu, molboh khatna hi 
jetle veija apansah, ama amasa 
pena thing lentah noija chang 
pang, chule, sepaiho chu, ahung 
kijotnuva, abon chaova mol chung 
ahung kai doh tah ule ikapdio ahije 
tia thu apeh). 

(Sepaiho ahung kijotnu. Saap sepai 
len teni anung langa, hung, mol 
chung ahung kaidoh dohle, Lengsei 
jin kapmun atia, Saap sepai khat 
akap lhuh. Hakapma akikap tou. 
Lengsei jin, mangang tah a sepai 
thum akap lhuh. Avella kap ago tie, 
Solkar sepai hon, Lengsei keng 
ahinkap khah u. Lengsei alhuh, 

Maj. Vickers 

: Nangpa hi Haosa ching khat nahi 

bouve, ana pang leo chun tunia na 
kho i hallha tadinga ong? 

Holthang 

Ana pangleo veng, nangho jong thi, 
keiho jong thi, koi noija kimum 
ding ham? 

Maj. Vickers 

: Ahile, Lhumlam gama hi hoi lailaija 
Kukiho camp umem? 

Holthang 

: Jampi kulla toh umin tin, Dullenna 

toh umin tin, Kolkanga toh umin 
tin, adang dang um hih inte saap, 
Lonpi Longya nahal lhah uva, 
Loikhai kul na kapkeh ule, 
Chongjang kul nanojal kallu 
alungu dai lha hut nachuo, saap. 
Alut ding um saosao taova chu. 

Maj. Vickers 

: O, nang jong hijeha chu, neina 

lutnu hinte ong. 

Holthang 

: (Ha nuija anui,) Ipi hidehde, kei 

chu, abulia pat ana nom lou kahi 
bou chu. Saap, tujan hi-a nage diu 
ham? Nage diule, gena lupna, neh 
le chah a kei hon ngaito nau vinge. 

Maj. Vickers 

Henge, kakipah e, tujan kichol dou 
vinge. Jampi Haosa koi ham? 

Holthang : 

Jampi Haosa chu Khotinthang, 
amin dang khat chu Kilkhong 
kitipa chu hichu saap. Saap, ama 
chu milunglen hi chu. 

Maj. Vickers : 

Oh, I see. Khotinthang, Kilkhong. 
Lt. Sanders . 

Maj. Vickers 


Lt. Saderson 


Maj. Vickers 


Lt. Sanserson : 


Jingkah a kulpi sunga akalih a 
Kuki sepai ni jong amu doh u. Man 
chah tampi jong amu doh u, chule, 
kho pam lama Solkar sepai mi li 
jong athi amubeu, agoma sepai 
somle li athi). 

Lt. Sanders, kei gellin, Kuki sepaiho 
hi gamla beh seh in umhih un. te, 
khokoma, Dullen le T’aloulong 
dunga khun kikhom mun te kati 
chu-o. Iti na gellai? 

Sir, himai thei hichu. Sir, Nang ana 
kicholdon lang keinin sepai them 
khat puijing tin kaga khol le ding 
ham? 

Henge gakholle le chun phante. Injo 
eiho joh eihung no khum leo 
phaponte. (Lt . Sanderson nin, 
sepai 30 apuija, Taloulang langa 
ache. Akhonah uva mithi kivuina 
buikhuh thah khat amu-u. /'.gin 
mo-u va Haosa ho akouva, adoh 
u. Achai na a Lengsei long chu avui 
ju ahi, ti ahetdoh u, Taloulong 
Haosaho hatah a abolgimu. Ajinga 
Dullen aga lhun nu. Dullenna Kuki 
sepai umho ana jamdoh tao. Dullen 
kho meipum khat beh kaplorava 
Solkar khutna alutnu. Lt. 
Sanderson le aloiho ajinga Jatnpi 
camp ahung lhunu). 

Sir, Kahung lhung taove. Sa.ap, 
Lengsei chu Taloulonga Kuki sepai 
hon anavui tah uchu. 

Kilkhong 


Maj. Vickers 
Lt. Sanders 


Lt. Sanserson : 


kijelle le jeng. Lt. Sanderson nin, 
“dellunlang mannun” ati, sepai hon 
amatnu. Lengsei alhuh phatna Kuki 
sepaiho ajam cheh u. Lengsei chu 
amatnuva, alol atannu. Alu chu 
ahin poh u. Jampi kho alhun nu. 

(Kho asap). Khaije, gollhangho, 
sepaiho ahung taove, kap muvin. 
Pumpi ahin lhao, Solkar sepai mi 
thum amuna akap lih u. Hakap ma 
akikap tou. Khong le dah avohuva. 
Novin, gollhang, Novin, tia 
Kilkhongin kho asap sap jeng. 
Meilou meichang abei phatna Kuki 
sepaiho. Kulpam lama ajam doh u. 
Solkar sepai hon Jampi kul ahal 
lhah u. Kilkhong jong sepai nitoh 
kul alen khupma ajam doh u. 
Jampi kholai abona ahallhahu. 
Nunao chapangse kolnoija songko 
khatna aki sellu). 

Lt. Sanders mi ijat ilcmuva? 

Gaalla chu, adihtah a anokhumho 
chu hathi jep ding mong hi chu. 
Hitobang gorilla warfare chu, 
enemyho chu halemji lou mong hi 
chu. Ahile, wild catho khatcha tha 
le mat inei louvu ha? 

Kilkhong jong kul achop khupma 
jamdoh ta. Tintong le Enjakbup hi 
umlou dan ahije. (Mei akitio va, 
alem ho ajenleo, chom khat jouva 
kho hungvah pai. Solkar sepai hon 
camp abolluva aki choldo-u. 

Jakholet 

: (Kolkang Haosa pu). Takchapa! 

Tunin katup kamol so-e (atia 
achang seh a sepaiho to akikap to. 
Mi nga akaplih, chujouva ama jong 
sepaihon akaplih u. Kolkang kho 
ahal lhah u. chu jou va ajan na 
Sangnao lang ajotnu. Sangnao 
Haosa pu, Songchung in, Solkar 
koma lutding agel). 

Songchung 

: (Atil abulia jong gaal bol poute akiti 

le, ka thu angai hih uva, tua ipi 
sohtam? Chongjang la kichai, 
Jampi la kichai, Dullen, Taloulong, 
Kolkang kho kichai. Tintong le 
Enjakhup la ageina lhon kihe talou. 
Tu-a ken Solkar katina phat chom 
ding jong um talou. Dangak 1000 
le siel nga in lut tang atia, Maj. 
lamto dinga Onkai le Letkholal 
saap sepai ho lamto ding asol. 
Lampia aki tou). 

Maj. Vickers 

: Nangni koi nahi lhonem? Sepai 

manun, Kuki ho CID hi lhon tei 
vehta. (Amat nu). 

Letkholal 

: Sap, ahipoi, nei manhiliu vin, keini, 

Sangnao Haosa Songchungin 
nangito kimuto dia eihin sol lhon 
ahi bouve, nei manhih un. 

Maj. Vickers 

: To bolo, kiya hai? 

Letkholal 

: Songchung Haosa pu, Solkar koma 

lut tange, ka kho nei hal lhah peh 
hihin, nunao chapang nei 
suhgenthei peh hih in, nang ma lut 

naan, dang ka 1000 le siel nga 
penge, ati chu-o, saap. Hiche sei 
dinga chu ka hunglhon ahije, saap. 

Lt. Sanders 

: Sir, tah ahi ahilou, Sangnao ilhun 

tengule kiheta vehta, Sangnao 
geijin kai leohen hita vehta 
(Sangnao geija akai. ju. Sangnao 
alhun phat nuva, Songchung 
Haosa pu ina aga lhunu. 
Songchungin, kei hinsol ahinai ati/ 
phat na alhao). 

Songchung 

: Saap, nei ngaidam min lang kakho 

ka veng nei hallhah peh hih in, 
chule nunao chapang jong nei 
bolgenthei peh hihin, Solkar noija 
kalut nain, dangka 1000 le siel nga 
hi kilah tan. 

Maj. Vickers 

: Songchung, nang mi ching nahi. 

Kakipahe. Nang le nakho naveng 
ka suhset lou ding, nom taha na 
khosah diu. Dangka vang Solkar 
khut na lut nintin, siel nga vang 
chu I kalona ding ham? Siel khat 
chu kithao hitin, adangse vang 
kikoi tan. Chule ahung lut lou lai 
Haosaho jong na hinpui lut ding hi 
veh ta-ong. 

Songchung 

: Henge saap. Tua koi ding jou tading 
hai, alut soh ding hi taova chu. 

Maj. Vickers 

Ven, Tintong, Enjakhup chule 
Kilkhong te ho jong abona ahunglut 
louva, nangin nasel khah ngeile, ka 

Songchung 


hungkit na nang kamat ding, 
nakho naveng ka hallhah thou 
thou ding hichu, nahet nah? 

Saap, kahei, kahei. 

(Songchungin, siel atha a sepai hole 
kho miho sa anneh khomu. Jana, 
Maj. Vickers in Imphalla High Com¬ 
mand to akihou. Maj. Marshall le 
Capt. Motifiore teho jong Laijang a 
konin Imphal ahung lhumg taove ti 
thu ajah. Chule, ama ho jong 
Kohima langa kile dinga thupeh 
amu. Ajinga Kohima jona ahung 
kileo). 



Thomun/Scene - IV 


(Political Agent J. C. Higgins le Col. Shakespeare 
DIG Lhumlam Kuki operation chung changa aki houlim 
Ihon, chule, achaina ketja dinga Sah-solam gamkaija 
suhnem loulai Haosaho bol ding dan thu aki houlim 
Ihon). 


D.I.G. 

P.A. 

D.I.G. 

P.A. 


D.I.G 


P.A. 


Good Morning Sir, (tia D.I.G pa 
Boro saap salam abol). 

Good Morning, Colonel, Good 
Morning. We have very good news, 
haven’t we? 

Very Good news, Sir, 

Lhumlama gaal konho abolpha 
lheh uve na? Adeh a Mj. Vickers le 
Lt. Sanders, pachat aum Ihon lheh 
e. Lhum lam atheh ngim hel jeng 
lhonin. Capt. Prior bou chu akeng 
asukha e tia thu kii aa, anom mo e, 
na? 

Heng, nomo lheh a chu-o. Ama chu 
invalid pension na che mai talou 
ding ham? 

Hichu, pension nin chedoh le 
phavehta. Adeh a solam gam hah 
sa munna aum ding jong hahsa ta 
vehta. 


(Boro saap min, atouna a kona adin 
doh a, hi tia hi asei) Ahile, Colonel 

D.I.G. 


P.A. 


D.I.G. 


saap, Haosa lenho khat cha kiman 
cloh joulou hita ong? 

Lhumlam gama Haosa lenle 
chohchi bol hohi kiman doh jou 
loulai hija chu saap. Tintong, 
Enjakhup, chule Kilkhong holoi hi, 
a.ki mat doh tokah a vang lhumlam 
gam jong akichaital tithei hilou 
chu-o. 

(Atou na a ahung tou kit, chule 
agolong a chep khut lot lotna, chua 
aloi lhah a hitia asei). D.I.G. Saap, 
ahile hiti hin bol hite.Manipur mun 
jouse a lekha khat the bitin. Kukiho 
gaal lamkai Tintong, Laijang pa, 
chule Kuki gaalla sepai jalamkai 
E^njakhup, Thenjang pa, chule 
Eihotinthang, amin chuom ma 
Kilkhong kiti Jampi Haosa pu, 
hicheng ho aum nahea Solkar 
koma report hin pe poupou, koi 
hile, dangka 1000 sangkhat 
kipaman kipe ding ahi tin kithele 
pha ding ham? 

Henge Sir, apha e. That’s a very 
good idea Sir, I hope it will work. 
Lhumlama gammeng ho chu, hiti 
chun thang kam khum hitin, 
solama gam-meng a urn nalai 
Chengjapao Aisanpa le Chahsat 
Haosa, Pache tenihi tua ikhutna 
um sepai jouse hi mang cha tin, 
sim le mal, sah le lhanga umchim 
to leohen, thunoh hi lachai talou 
ding hai? 

P.A. 


D.I.G. 


P.A. 


Solam gam Haosaho ahahsat na 
khat chu, Burma gamgi a um ahi 
jeh uva khu, anop phat phat nuva 
Burma gama alhailut ji jeh uva 
khu, hahsa hlchu-o. Pachejongtua 
hi Tamu lama akiselle, atiu chu-o. 
Mombi Haosapa Ngulkhup jong 
Haka muna Capt. Steadman loi 
hon aga kaplih khah u hibou chu- 
o. 

Sir, ken Burma DIG Col Abbey gah 
contact ing ting, Konkan Thana a 
kona Capt. Patrick le Homalinna 
kona Maj. Heckett, chule Lt. 
Molesworth ho chu Chahsad area 
operation bol dia ahinsol diuvin thu 
peng katin chule Kohima a kona 
Lt. Sanderson nin Aisan gam lam 
ahin nosuh din thugah peng katin 
chu thakhat tah in Imphal la konin 
Col. G.S Maj. Mawson Burrow, Maj 
Mawson, Lt. Parry chule, Coote 
teho se Chahsat le Aisan gam lama 
kisol hen, hiti liin mun tina 
kolkhum leo hen hile phante kati 
chu-o. 

Colnel pu, apha-e, na planning chu, 
hiti chun bol hitin, hiche Kuki gaal 
hi suthip temhite, lhoh nat aume. 
Akipat na pat kumni lhing deh hi 
ta hi-o, ija ana kigellou hija, chom 
hile, ilel deh hilou ham? 

Sir, dih tah a Kuki Haosa ho alep 
tholla umhih leo, ilel mai theiju hi 


D.I.G. 



82 


ANGLO-KUKI GAAL LIMTHO 


Ibouva chu. Manchah ma aneihih 
uva, adeh a loubol na ding phat nei 
italouvu, neh le chah a jong hah sa 
beh seh uva hichu, chuti lou hile, 
gaal hi sotding hichu. 

P.A. : Tu chung vang hi achai na jong 

himai tan te na. 

D.I.G. : (A tou na a adin doh) Sir, ahile che 

itange. 

P. A. (Ama jong adin doh) Ahile, Pattien nin phat 
thei boh tan, (atia a in sunga alut). 



Thomun/Scene - V 


(Solkar sepaihon Chahsat Kulpi ano khumu) 
Amun - Chahsat kul. 


D.I.G. 

Capt. Parry 
D.I.G. 

Capt. Parry 


Capt. Pany! 

Yes Sir, 

I hope you are all ready? 

Yes Sir, Saap, itih le ikipatdoh 
diuham? 


D.I.G 


Capt. Parry 
D.I.G. 


Capt. Parry 


D.I.G. 


Sepai hon khat chu R O P din 
anasol masa le chun, eiho nidan 
11 lamle kipatdoh leohen, na? 

Heng saap. 

Kohima a konna Capt. Sanderson 
holoi chule Konkan Thana a kona 
Capt. Patrick teho jong ahung 
kipatdoh taove ti thu kajah chu-o. 
Tu chunga hi, mengcha ho 
khatcha lhaso lou ding, umkhum 
ding kiti hija.tha khatna ikitol 
louvule, gam-mengho ana lhai 
mang gam leo, matlouva um paipai 
diu hichu-o. 

Sir, Kamjong kulpi hi Kuki te Kulpi 
kho lah lah a alen pern chule sepai 
tam na pen ahi atiu chu-o na? 

Hi hih ding hai, Pawsi (Pache) 
gaalhat pa Chahsat Haosapu kho 

Capt. Parry 


Kuki Sepal ni 


Lhukhomang 


hichu. Solam gamkaija hi Haosa 
lenpen athu chepen hi chu-o. Ama 
hi Solkarla analut le Kuki gaal jong 
sohlou maithei hi chu. Ama le 
Aisan Chengjapao hi lhona chu. Tu 
chung vang keima tah jaona a 
bolchah ding kati hichu-o. 

Sir, ahile ROP ana sem ing ting, 
lamboma ana ngah unge ong, (Atia 
apot doh. Chomkhat jouva D.I.G. 
pa jong sepaiho toh aki tollu, 
nilhah lam tah a Chahsat kho noi 
langa camp a bolu) 

Veteh, hiche muna khun mei ahung 
khu doh e, Sepaiho hi hunga 
hitabou vunte. (Guh thima aga vet 
lhih lhon. D.I.G. party ho chu aga 
mulhon. Guh thima in langa hung 
lhona, athu ahung lhut lhon) 
Hepu, hepu, Solkarte ahung lhung 
taove. Kho noija camp abollun aum 
taove. 

Khai! Khai! Gol lhang ho! Ina nga 
jingu chu ahung lhung tai. 
Kigouvin, songkhai thang kamho 
che vin, purnpi ngah ho lambulla 
cheovin, meipum meithal kigon 
tupmun. Lamkai Letchung, na 
sepaiho tiltohin, apianrnun cheh 
diu phaten hillo. Nunao chapang 
se khothah a thah doh un. 
Takchapa, thilethi, hinlehin. Jing 
le Solkarte dougaal ikhen diu ahi. 
Chahsat pan hitia hi la abol: 

“Lhanga vaipa, 

Hung kithang kho vannoi; 

Kakho sat kho, 

Satjou nang na ti-me; 

Kakho sat kho, 

Satjou nang na ti-me; 

Chahsat golnou thinghel jan ka penge”. 

(Ajing jingkah matah a Solkar sepai hon akho ahin 
ummu, sepai loi khat songkliai thanga a ou, loi khat 
souva a-o u, Kuki sepai hon kul sunga pumpi ahikap 
mu. Solamma kona Burma Military Police, hon Lt. 
Molesworth lamkaina a ahin nokhumu. Ha kapma 
akikap ton. u. Chahsat kulpi sepai lamkai Letchungin, 
sepaiho atil, Golhang kapmun, kicha hihun, nouvin 
atia gollhangho atil kulpi sungakona sepai tampi 
akaplih u. Solkar sepaihon jetle veija ahin nokhum 
phat nuva,nilhah lam ahi phatna Kuki sepaiho meilou, 
meichang beita. Kulpi kot ahon nuva, ajam cheh u. 
Haosapu Lhukhomangin, meipum khat alah a kaosa 
achoija achop doh, Lt. Moleworth nin ahinmu kapda 
ahin got. Haosa pun ameh pel to akitosah. Lt. 
Molesworth a muna alhuh. Kisai saija chom khat jouva 
athi. Sepai hon Kulpi ahinlon vuh u, kulpi ahal lhahu. 
Letchung jong a meipum kichoi puma kulsunga 
akaplih dennu). 

Capt. Parry : Sepai ho, Lt. Molesworth, khu 

gaveovin, (sepai nin adel lut lhon, 
ahija athisa ana umta. 

Parry : Sir, Lt. Molesworth athitai, thu 

apeh. D.I.G : Very Sorry, Lt. atia 
amitlhi akitheh Buraia a Col. Ab¬ 
bey, DIG (Burma gampopa) Agah 
hetsah. 


D.I.G. 


Capt. Parry! What about the cat? 

Capt. Party 

D.I.G. 

Capt. Party 

D.I.G. 

Capt. Parry 

D.I.G. 


Sir, ikikap to laitah un, Kulpi sunga 
konin ahung chom dob in, Lt. 
Molesworth akaplih in gammang 
laha ajamdoh tai. 

Pawsi! What a daring cat? 

Sir, Kulpi lamkai Letchung vang kul 
sunga athisa ana urn ta chu-o. 
Kuki sepai mi nga toh along kamu- 

u va.adang jong thi be nalai 

vehtao. 

Ahile, sepai ijat long imansah u 
vem? 

Agom gomma mi 16 thia mi 10 
kitong kha achu. Sir, tu ehung hi 
casualty tamna pen hiding dan 
ahije. 

Sorry, Capt.! This is war! 

(Abanna Solkar sepai hon, Maokot 
kho ahallhah u, Phaikoh le Aisi kho 
ahallhah u. Aisi kho a saap sepai 
khat Kuki sepai hon akap lih u. 
Abanna Matejanga kho pama 
buleme honsa akoi juva, gu alhah 
uva adalhah u. Solkar sepai ho, 
amu phat na agilkel pettah uva 
aneh u, Mi phachompi khat athi 
'kit). 



Thomun/Scene - VI 


(Solkar sepai hon Aisan kulpi ano khumu, Aisan pa 
Chengjapao cyam doh). 

Amun : Aisan kho. 

Aphat : May - 1918 

Col. G.S. Burrow : Mawson, hiche muna hin kicholdo 

tin, Aisan kul no khum dingdan 

gelluhite.Hiche kho hi koi kho 

ham? Olle, Kuki ho kho ham? 

Maj. Mawson : Hiche kho hi Khanasom 

Tangkulho kho hichu-o, camp bol 
thei hichu Sir. Col. G.S. Ahile 
hiche mun hi base camp min 
mang leohen pha veh ta.... 

Maj. Mawson : Heng saap. (Kharasom muna 

camp, abollu. 

Col G.S. Burrow : Maj. Mawson, Chengjapao Aisan 

pa hi Kuki te Leng alii atiuchu na? 

Maj. Mawson : Sir, Leng vang chu hihih a, amahi 

Kukite phung lah a alenpen U-pa 
atiu chu hija, Leng ahilou vanga 
Kukite hin Mi-Upa kiti hi angai 
sanguva, athu jong alahu hi cfau-o. 

Col. Burrow : Maj. Mawson, jingle group nin 

kikhennu tin nangin sepai 150 to 
Vahong lama konin hin vellung 
lang Aisan kul chu nokhumu te 
ong? 

: Ok.Sir, hiti chun umtaote (ati lhona 

akikhen lhon. Maj. Mawsoriin 
aloiho aloija Mimi lang ajotnu, 
chule Col Burrow in jong a loiho 
apuija Vahong lang ajotnu). 

: (Aisana kona Col. Bunrow loile, Maj. 

Mawson loijin solam lhumlam kona 
Aisan kul ahin nokhum diu thu 
ajah, chule Capt. Sanderson loi 
jong Kohima akonin Saramati 
langa ahungsuh uve ti thu a jah). 
Khaije, khole veng! Saapte ahung 
kon taove panmun ki semun, 
meipum meithal kipoh in phaten 
ki gingun, lambom jouse, pumpi 
phutnun. 

Vo, Haolhun. 

: He ipiham? 

: Nangin gollhang honkhat puijin 

lang, Vahong lama hung sohdoh 
ding Solkar sepaiho, ga lam tinuvo. 

: Henge, chenge, (atia sep;ai phalbep 

akipuij a Vahong lampi agatin. 
Chom khat jou phatna Col G S 
Burrow le asepaiho ahung kijot 
nu). Gollhangho thipmun, ahung 
taove! (Haolhun nin, Col. G. S. 
Burrow chu sepaiho lah a bang 
lehloh a agah mu. Saap tupi khat 
akikhuh, toka chom khat akichen 
amu. “Amapa khu saap kangte 
kitipa khu hitaveh ta” (tia-a) adoi 
doi ja ameh pel. Col. Borrow chu, 

oh lhe, lhoa apen, alhuh. Akikap 
to u. Seapihon Col, pu aboipi na 
lamuva hapanthei ta louvu. 
Chomkhat akikap to jouvuva, sepai 
ho thilong apoh uva ki nung tollu. 
Haolhunin saap kaang pa atha jeh 
a la abol : 

Van theisenle, sen angkoi nu seng, 

Namin lunglel laija seleem sunge; 

Na thing noija dougal boning toll¬ 
ing, 

Lhangvai mangpa lhang lonang 
kaselle. 

Gamsih tuibang kale lonsah nogon, 

Kangthal panin, moltina jan 
chamming. 

Pupa gamlei gujang kachu nahi. 

(Col. Borrowho loi, Kliarasom alhun 
kitnu, Maj. Mawson teho thu 
agahthot nu. Col Borrow thithu 
jong agah het sah u. Maj. Mawson 
loi ho jong Kharasoma ahung kile 
kitnu. Maj. Mawson nin, D.I.G. 
Pallen na aumpetna hiche thuho 
agah hetsah. D.I.G, Imphal lam 
ahung kile). 

Maj. Mawson : ( Hitia hi message D.I.G. athot). 

G.S. chu Vahong lampi a gaalmi 
hon athattai. Aisan kul nokhum 
ding chomkhat din,aki kho ngai tai. 
Sepai hinsol ben. 

: (Maj. Mawson message ale thot). 

Col. pu thl lainat aum lheh e. Along 
chu Imphala kintah in hin lhut 
nun, Chahsatna kon Kuki sepai 
Kanjang lam jonin ahung ki tolluve. 
Mimi Post a Commandar Sub 
Hanspal Limbu thu agahpeh. 

(Col. pu long Imphal la ahung hun. 
Imphala kona sepai 50, Havildar 
Gambu Singh in ahinpui, 
Kharasom ahung lhun). 

Havildar Gambu Singh : Maj. Mawson koma. Saap, 

kahung lhung taove. 

Maj. Mawson : Apha lhehe, Havildar. Kicholdou 

vin, jingle Aisan lang ijot diu ahitai. 
(nilhah khojin ding kona Kuki mini 
Havildar pa koma ahung lhun). 

Hav. Gambu Singh : Koi nahi lhon nem? Pakaro! (Sepai 

hon amat nu, chule thu adohu. 
Amani chu Letkholal le Pasut, 
Aisan kulla kona hung jamdoh lhon 
ahi lhone ti ahetdoh u). 


Hav. Gambu Singh : (Maj. Pa koma) Saap, hiche teni 



hi Kuki sepai Lasan kulla kona 
hung lhona hija.. manchah thei hile 
akilom lhon bou ve, kihoupi 
temin... 

Maj. Mawson : 

Nangnin ipi bolla hung nahi 
lhonem? Olle, CID na hi lhon ham? 

Letkholal : 

Saap. Nei tahsan lhonin, keini hi 
Aisanna um kahi lhon, hija, ahija 
Chengjapao Haosapu to kaki to 

Ihon hih a, Solkar la lut hitin, 
Solkar ten, khonung le panmun 
ahiloule chenna ding khomun khat 
kithum hite tia kahung lhon hichu- 
o, saap. 

Maj. Mawson : Tahbeh a nasei lhon ham? 

Letkholal : He Saap, tahbeh beh a kasei lhon 

hichu. Jou kasei lhonna, gaallai 
taha hoija kasochat lhon ding 
ham? 

Maj. Mawson : Nangni Aisan kul inokhum tengule 

gaal lamkai ja napan lhon ding 
hichu ong? (ama ni chu sepai von 
le meipum khat cheh apeh uva, 
sepai banga a umsah u. Amani chu 
janin guhthimin akihou lhonin, 
tuchuba hinte, Aisanpa na 
maikhai, tua hi i nati ding ija 
ihetnei, ati lhonin ahi. Ajingin 
jingkah matah in athou vun, Aisan 
kul nokhum din akigotauve). 

Maj. Mawson : Havildar Gambu Singh! 

Hav. Gambu Singh : Saap, 

Maj. Mawson : Janhia hung Kuki teni chu 

umnam? 

Hav. Gambu : Heng, Saap, um lhona chu. 

Maj. Mawson : Ahile, kigouvin chetao hite, amani 

chu lamkai sah leo hen phavehta. 

Hav. Gambu Singh : Heng Saap. ( Amani alam 

kaisahuva, Vahong langa Aisan 
kulpi nokhum dinga akijotnu. 

Alsan kho anal phat na Letkholal 
lin Maj. Mawson loi aloija, solam 
sanga ahln vellu, Pasut nin, Hav. 
Gambu Singh loi ahin loija lhum 
lam sanga vadung ahin juitouvu va 
ahin vellu. Kulpi ahung nai phatna 
Maj. Mawson loi hon gaalla 
meipum lena kulpi ahin kapmu, 
Aisanna kona Kuki sepai hon 
pumpi ahin lhao. Lhumlama kona 
hung hon jong khosung a hinhol 
doh doh ule, khosung mei ahin 
hallu. Hakapma akikap tou. Kulpi 
solam sang akapkeh u. Kulpi sung 
meikhu dim, koima kiheto thei 
talou. Koi koi kitithei talou va, 
Kukiho ahia Solkar sepai ho ahia 
kimoh kapto to jenguva, atam joa 
amahole amaho akikap khah u. 
Kulpi sunga lamkai Nguljalunin 
Haosapu Chengjapao henga, 
Khaije, khaije, Pu Chengjapao, 
nangbehjamdoh tan,! Sutmang kiti 
gollhang khat henga, Sutmang! 
Sutmang! Haosapu puidoh in 
jamdoh loi lhoin atia asap. 
Sutmangin Haosapu Chengjapao 
guhthima kulpama ajamdohpi, aso 
chatlhon. Kho sung le kulpi 
ahallhah phat nuva, Kuki sepai 
hon, mumei chapang le nunao 
chapangho Tizu vadung langa 
apuisuh uva, ajamdoh u). 

Hiche chuto kitoha Mimi Post a 
Sub. Hanspal Limbu chun sepai 
honkhat ahin puija, Chahsat kulla 
kona Kuki sepai hung jamdoh ho 
lamtin dinga, Tizu vadung ahinjui 
touva ahungu) 

Sub. Hanspal Limbu : Sepaiho, Hoshiar! Mi o kajai. 

Lamsah lam lhanga ki sellun. 
(Aisan kulla kona hung jaamdoh 
Kuki sepai hole nunao chapang ho 
vadunga oltah a hung kijotnu, 
akipo loi, akikaitho loi,....uhpoh 
ngamlou hella ahung kijotnu.... 
Limbu Subedar pan... Fire! Ahin ti, 
sepai hon nunao chapangho ahin 
kaap mu. Kuki sepai thum toh, 
tehse chat mo, nunao chapang mi 
30 val akap lih u, vadung thisan 
alonjeng, Sub. Hanspal Limbu in 
DIG message athot na Tizu 
Vadunga Kuki sepai 30 val ambush 
ka bollun kathat nu ve tia....agah 
het sah). 

DIG : {Athu ajah phatna P.A. saap koma 

report agabol). Sir, Aisan kul 
akapkeh un, akho ahallha taove ti 
thu akijai. Chule Mimi Post a 
Hanspal Limbu chui Tizu vadunga 
Kuki sepai ahung jaam doh mi 30 
val kathat nu ve ahin tin ahi. 

: Colonel, injo Kuki sepai hilouvin, 

mi chom dang khat ana hi kha le 
vang ong! Ipi ipi hile tuchan gei 
vang chun aphae. Maj. Mawson 
hon Aisan kul anokeh u chu pachat 
aume, na? 

: Sir, vangset umtah khat chu, Aisan 

pa Chengjapao ajam dob tai atiu 
chu o. 

: Sorry! Colonel, the wild eats still 

remain wild cats! Ha! 

: Sir, Aisan kul jong chu Kuki mi ni 

Letkholal le Pasut hung lut lhon 
hihle hahsante atiu chu-o. Amani 
hi Chengjapao dou va pang lhona 
hija, Solkar sepaiho henga hung 
vahlut khalhon hitoh a chu-o. 

: 1 see! Ahile, ama ni chu tohphat 

man peh ding ngaija ehula. 

: Heng Sir, nikhat le tohphat man 

ipehdiu hivehta. 



Phal-4/ Act-4 
Thomun/Scene - I 


(Political Agent J.C. Higgins le Col Shakespeare 
D.I.G a ina gaal umchan dan aki houlim lhon, chule 
tua iti ding ham ti thu akihoulim lhon). 


P.A. 

D.I.G. 

P.A. 

D.I.G. 

P.A. 

D.I.G. 


(Colonal Shakespeare ina hung 
kholai leng dinga akou) 

Good Morning Sir. 

Good Morning Colonel, touvo atia 
atousah. (Colonel pu atou) Colonel, 
sei ding khatna chu, Kuki gaal hi 
akichaije ti thei vang hitalou hai? 

Sir, Aki chaija vang hita chu. Ahija 
don louva akikoi le Haosa sese hi 
hung kihouto kit leo, hung kipan 
thah kit jeng thei hichu-o. 

Hijeh a chuba, achaina khat vang 
sem ngai vehta o, na? deh deh a 
Haosaho mat lhah louva umhohi, 
i-lo ding ham, ti chu tutua gel ding 
khat chu hija...hilou ha? 

Dih a chu o, Sir, Tuhin, kei gellin, 
lekha khat kithe hen lang, tu-a 
Kuki Haosaho amun muna 
kiselguh a umsehi, nikho khat 
kitep hen lang, hiche sunga chu 
ahunglut louvu le, talen nasatah 
kimat sah ding, ahunglut vangule. 

ngaidam hi ding ti ham khatnin, 
thu kithehen. Chule, ahunglut kah 
jenguva jong, koi hile, amaho umna 
sei dohho jong chu amasa a iphon 
bangin dangka 1000 kiparnan asan 
ding ahi, tin lekha kithe le pha ding 
ham tia kagelchu o. Sir. 

P.A. : Hiche chu khat hiheri lang, chule 

Haosaho ahung lut jouse, kum 
thum khasana toh ahin kipoh diu, 
chule khosunga meipum um jouse 
toh ahinpeh lut ding, ti jong hi kikoi 
le pha vehta o, ole pha nasah hih 
am? 

D.I.G. : Sir, a pha e. (Hiche thu chu, akihou 

chai lhon phatna, P.A. pan lekha 
hitia ajih. 

HETSAH NA: 

Hiche lekha hi mijouse henga hetsahna dinga 
kihinpe ahi. Ajeh chu, Kuki Haosa hon Solkar in jong, 
achunguva gaal aki bolthuh in, tun gaal bolho kul 
kikho hole, gaal bol sepaiho, akithuh in, tun gaal bolho 
kul kikho hole, gaal bol sepaiho, akibuluiri, athi amang 
jong tampi aumtan, chule kul kikhoho jong solam, 
lhumlam, sahlam, maalam ma abonin aki sukeh in, 
aki hallha gamtan SLhi, Ahin tuni geijin, Kuki Haosaho. 
mun tina akiselgu vin ahi. 

Hijeh chun, tun, Solkar lin noija bang hin thu 
ahin kipen ahi : 

1. Kuki Haosa gaal bol jouse Kum 1918 Phallha 
sung ngeija Solkar koma hunglut diu. 

2. Haosa koi tobang ahung lut dingho chun, kum 
thum khasana toh, ahin kipoh diu, chule kho sunga 
um meipum jouse Solkar khutna ahin pehlut diu ahi. 

3. Hiche thu kipehi ngai ja Solkar khutna hung 
lutho chu, ngaidam hi ding, ahung lutlouho chu, 
akimat tengle achunga ngaidam umlou ding, athu Idtan 
ding chule: talen kimat sahding ahi. 


4. Haosa koi hile Kuki Haosaho umna he a, re¬ 
port hin pe a aumle dang ka 1000/- kipaman ajih jou 
phat nin, DIG pu asim sahin, DIG pun jong, aplia e, 
atin asudet lhonin ahi). 


P.A. 


D.I.G. 


P.A. 


D.I.G. 


D.I.G. Saap.Khat kit chu, ahile, 
hichea thu ngailou loi jong hung 
um nalai ding hija, amaho, thu tan 
ding khat jong War Tribunal (Gaal 
bolho thupi tanding) khat jong 
semdoh ngai lou ding hai? 

Sir, ngai vehta. Kuki gaal bolhohi, 
Solkarlin First World War (Gaallen 
Khatna Gaal) la alah tahjeh a chu, 
gaal bolho hi daan dung juija, 
Solkar douva le Solkar chunga 
hemlethal pan, ahi tia thupi tana 
anga athu u tan ding ngai vehta. 

Ahile hiche thuhi British Solkar 
phat sahna lah ngai ding hija ken, 
athu hi Calcutta um Secretary of 
State, Govt, of India chu gah hetsah 
ing ting chule Maj. Gen. Sir H. 
Keaiy GOC chengting gah hetsah 
inting phalna gah thum tange ong? 

Sir, Ahile hetsahna chu jing, matah 
le ihopdoh tah hih ding hai? 

: Heng, ken jingle Officea konin 

hetsahna chu anaso ing ting, 
Manipur thinglhang gamtina jong 
thu chu kihom j allin tin gah ve le 
hen, koi koi hunglut nuvem, chom 
khat gahvele hen, chikah chun War 
Tribunal ding jong British Solkar 
lin phatsah na hinpen tin chule 
aban chelha tate ong? 

: Apha-e Sir, Che tange (atia apotdoh). 

: (A in sung a achang a aki houlim. 

Kuki Haosaho hi alungu vang 
alene. Manchah la apha neilouvu, 
meilou meichang beija British 
Solkar asat jengu hi, thil kidang 
khat vang ahije. Thingkho le 
Malcha atollu le thakhat tah a gaal 
abol jeng thei juhi, ipi magic ham? 
Hiche ho pihi alung aki tuhngoi 
loule, khonung peh geija Solkar 
dinga boina hung sohthei hibou 
vahi. Ahunglut nu jong le ngaidam 
hilou ding, aki pun khomna thei 
lou diuva, achennau gam jonghi, 
ahal halla lhekhen ding, khonung 
geija akitomo jing nadiu muchi 
akithe loule, nungle kichat umtah 
nam mite khat hiding hi bouvahi 
o. Hiehan geijin pangun te ka nati 
louhel hichula. Tua jona bang 
akinei jongle, Haosa loikhat le 
gollhang loi khat guhthimin 
hunglut hih leo hoija kijou ding 
ham.Ipi hile, khatvei dinga vang 
akijouva hita hi, atia akicholdo). 




Thomun/Scene -II 


(Solkar lin lekha ahinthe chu mun tina klseisei 
jeng. Loikhat nin, pha jenga chu, Solkar lin phatpha 
eipeh petpet na lutdoh ding hichu, atiu, loikhatnin, 
Haosaho chu lutsah louhel ding ahi, atiuva akitom 
lahu. Haosaho aban banna ahung lutnu chule, arnat 
doh gamu). 

Chengjapao : (Ama le ama a ki hou... alung agel. 

He, ha. Tua ikiti ding hitam? Solkar 
la jona umtalou ding hita. Ikho 
ivengla kihal gamta, mipi kicheh 
chaota. Nehlou chahlou to, 
manchah umlou to, lut tilou adang 
him him a umtapoije. Jampi la 
kihal lhata, Chongjang la bei ta, 
Enjakhup le Tintong la ageina lhon 
kihe talou, Loikhai le Henglep la 
lhuta, Semchung la kimanta, 
Ngulkhup la kisel mang ta, Paehe 
le Ngulbula thita, Teijang, Songpi, 
Sangnao chule Dulen, Santing la 
lutgam tauva....iba kilo hihinte, 
keijong lut tange, min eimat doh 
kah in, kilutle phajo tante atia, 
dangka 300 le Saiha hoitah khat 
kipoh ing ting Boro Saap Koma 
galut tange, atia Imphal la Pa 
Hatnengpa, Patong Head Lambu 
koma aseija Boro Sap Koma ache 
lhon). 

Patong : Saap, kahung luthei lhon ding 

ham? 

P.A. 

Chengjapao 

P.A. 


Patong 

P.A. 

: Patong, ipiham hung lhonin, hung 

lhonin, tou lhonin. 

: Saap, Hiche hi Chengjapao Aisanpa 

chu hija, Saap, na lekha the chu 
amua alutna hung hltahi, Saap. 

: O, Chengjapao,nang nahim? 

: Heng Saap, kei Aisanpa chu kahije. 

Saap kei jong lut tange, themona 
jouse nei ngaidamin, dangka 300 
le hiche saiha hi kahin po e. atia 
apeh). 

: (Athil ho chu, a table la akoi sah) 

Heng, Solkar lin phat pha napeh 
petna nahung lut Chengjapao, 
nang avangpha nahi chu. Nang 
Kukite lah a mi-Upa nahija, apha 
nasei jongle na miten najui, ase 
nasei jong le na nam miten na juiju 
hija, tua nangin thipha. naholle, 
Haosa dang dangho jong hung 
lutlut talou ding hai? Tua chu 
khatveija dinga ki ngaidama nahi 
hita chu. Hi jong le Haosa dangse 
ahunglut kahsea, na potthei lou 
ding hi vehta....chom khat jailla 
naki ngakhol diu hivehta (atia 
sepaiho akouva jail langa apui 
sah). 

: Saap, iti kingai damding ahi natiu 

ham katile, idia jail la na sol ham? 

: Patong! Ngaidam ding hijongle 

Solkar a kona thupeh ahung loule, 
tutu a chu ki ngaidam theilou ding 

Ngulhao 

P.A. 


Ngulhao 


P.A. 


Ngulhao 


Khotinthang 


hijachu o. Ima jouse adaan dung 
juija bol ding ngaija chu-o. (Hiche 
aki hou lhon pet tah a Ngulhao 
ahung lut}. 

Saap, kahung lutthei ding haimo? 

Kate, Ngulhao saap, na hung ham? 
(chibai abol) France gama kona 
nahung kile chu kana jiah chu o, 
kipa aum lheh e, dama na hung 
lhun. Gaalla konlouho thu kaboipi 
pi jing nah lai hichu o. 

Saap, nangho gam vang khantouna 
lam vang asang lheh e. Ei India 
gamto tekah ding v;mg tena anat 
hih beh e.India gam vang; gammang 
laha kium lheh lheh hibouva chu 
o. 

Manipura kona cheho chu Queen 
Elizabeth jong naga Idmu tou hilou 
ong? 

Heng Saap, Queen Elizabeth koma 
ei puiju chu. Kumpinu Lengnu 
vang athu pie, ipi kisei nomna ding 
ham? Ache sese, dangka kapoh 
khop khopmu ei sernpeh u chu o. 
Thille lo jong tamtah ei peh u chu. 
Saap, thu khat sei jinge. Ken jong 
Jampipa Khotinthang chu alut 
dinga kahinpui hichu o. (pama 

ache a aga kou lut.Ngulhao to 

Khotinthang ahung lut lhon). 

Saap, salam (atia salam abol). 

P.A. 

Khotinthang 

P.A. 


Jampi pa, ahile nang iti na hunglut 
Mgot hi na? 

Saap, ken nasei banga kakho 
sunga meipum aum jou se, 
meipum long somthum kahin poh 
chu-Saap. Saap, nei ngaidam tei tei 
jo ong. Saap. Ka thernmo taije.... 

A phai, aphai, Khotinthaing, nang 
jong aphat cha hung lut nahin a 
vangpha loi nahi chu. Patong, 
lambuho sollin lang, Khotinthang 
meipum hinpoh ho chu, galao vin 
lang, Office a na koijuvo, jing le 
office a ken ve nange. Hinla ama 
jong chom khat dingin, jailla aloiho 
to ana umtha kitleo phante. (phat 
chom khat jou vin, Ngulkhup, 
Lonpipa jong ahung kipelut tan 
ahi. Kum 1919, December (Ollha) 
geija Haosa ahung lultna chu, 
Chengjapao, Aisanpa, Khotinthang, 
Jampipa, Ngulkhup Lonpi pa, 
hicheng hi ahiuve, Tintong le 
Enjakhup chu Tingkaija akisel 
Ihone, ti ajah phatnin Boro 
saapmin sepai le Lambu asollin aga 
manlhau vin ahi. Hiti chun, Haosa 
dang dang jong ahung lutbe 
beuvin, gaal chu akichai tai). 



Thornun/Scene -III 


(British Solkar lin, Kuki ho chung changa thutan 
ding War Tribunal khat asemdoh u, chute Kuki Haosaho 
se athu atanu chute talen amat sah u) 


Arnun 

Phat 

P.A. 


D.I.G. 


P.A. 


D.I.G. 


Imphal Boro Saap Hill Office. 
December 1919 

(Colonel Shakespeare koma), DIG 
pu, British Solkar henga Kuki te 
Thupi tan ding War Tribunal khat 
semdoh dinga lekha kathot chu, 
phatsahna ahung lhung tai. 

Sir, apha lheh e. kintah a jailla 
umho hi thupi tana anga ipohlut 
nuva athu itan chailoi lou ule, Kuki 
te hi arnun amuna thu akipeto pan 
kit taove ti ka ja-e. 

Heng, athupi tanna a lamkai le 
member ding ho chu, Majj. Gen. Sir, 
H, Keaiy GOC pu, cima hi Chair¬ 
man hi ding chule nangle kei chule 
Kohima DC J. Hutton to eiho mem¬ 
ber ihi diu dan ahije. Chairman pu 
hi jingle thaile ahung lhun lhunle 
Thupi Tanna chu inei pai jeng diu 
hitachu. 

Apah e Sir, Chief Judge pa tichu 
Chairman pa hung kah a Kuki 
Haosaho sehi, ipi jeh a themo 
chansah ding ham ti chu lekha 

gontoh san kikoile, bailam lou ding 
ham Sir? 

P.A. : Heng, Hiche thu chu suhtoh. sa ikoi 

ding ngai vehta. 

D.I.G. : Sir, tugeija akipelut nale akiman 

Haosa hi agoma mi 23 hi taova 
hiche ho laa akholi dehdeh ti chu 
gaal lamkai sepai jalamkai chule 
Phungpi hina a Kukite mi-Upa 
kitiho sehi, athu lenin tin daan 
sukheh, Solkar dou, chule Solkar 
chunga gaal bol ahitin kilahen, 
amaho talen hi asang pen, adangse 
hi anung jui tia talen peh ding hile 
phante kati chu-o, iti na gellem? 

P.A. : Amaho se chu Indian Penal Code 

dung juija talen matsah ding hi 
vehta. Ahunglut hile, aki matthc 
hile, talen thakhat na matsah ding; 
hi vehta. 

D.I.G. : Ahile Sir, Solkar noija hunglut ho 

hila ipi tohphat man ipeh diu ham? 1 
Hiche jong hi igeldiuva pha hi chu 
o, hilou ham? 

P.A. : Hi hihde. TeisengpaTongjalut chula. 

Havidar kibeh peh a hiita a ong? 
Aisan kulla hung jam te ucha Pasut 
le Letkholal chu Kohima a DC J.H 
Hutton koma ipiham adei lhon khat 
anapen kiti talou ding hai? 

D.I.G. : Ahile, Kuki Haosa gaal lamkai le 

mi-Upa se chu lhen doh san 



P.A. 


D.I.G. 

P.A. 

D.I.G. 

koilehen na? Khatna a ALsanpa 
Chengjapao hi Kuki te Upa ahi atiu 
hija, ama hi talen man sangpen 
ding hintin, Abana Lhukhomang, 
Pache hi toh Haokip phung lah a 
Upa khat hija, amani jell tah a ahi 
Solam le Lhumlam gam Haosa hon 
Solkar adouvu hija, amani vanghi 
apoh lhon gihpen ding ahimaije. 

: Hite ni chu, Solkar dou, mitilse 

hilhona, abanna chu Tintong 
Laijang pa le Enjakhup Thenjolpa 
hi Sepai Lamkai pipu le jalam kai 
hi lhona, Santing jouva gaal kap 
dan hil hi lhona, amani hi, hem le 
thal sem jong hilhona, amani hi 
hiche banga hi themmo chang lhon 
ding hichu-o. 

: Adang Haosaho se vang hi minung 

juija gaalbol jeng hiuva, talen 
amatnu hi daojep jong le ikhoh am, 
na Sir? 

: He, adangse chu lhang gollin, talen 

kimatsah taveh tau. 

: Sir, ahile, Thutanna a itou tengule 

kihou kit taute ong, tunia din 
hichan chu hita hen a, Chetange? 
(atia a apot doh) 



Thomun/Scene -TV 


(Kuki Haosaho chunga Thupi tan dinga Thupi 
Tanna, War Tribunal atou vu, chute, Haosaho talen amar 
sah u). 


Thupi Tan ho 


Arnun 

Aphat 


1. Maj. Gen. Sir, H. Keary GOC 

2. Col. J C Higgins, Political Agent, 
President Manipur Darbar, 

3. Col. LW Shakespeare .DIG 

4. J.H. Hutton, DC Kohima. 
Manipur Darbar Hall, Imphal 
December 1919, 

(Imphal jaila kona Kuki Haosa m: 
23 thumho ehu, police hon 
akhutna hatkol abupeh uva, abor. 
chauva Darbar Hall masangs. 
akhop mu, chule, sah a lhanga 
khomi hole, insungmi ho jong 
akikhop muva, gaal la avetnuva 
akap le amao dimset, ahija, Police; 
hon amaho chuto koima cha 
kihousah louvu.Thutan vaihom ho 
hung lhung tau chule, atou na ding 
mun cheh uva toutao). 


Maj. Gen, Sir, H. Keary : Ahile, athu kitan dingho gaal 

bolho chu hung soh taovam? 

Sir, abonun jailla konin ahung 
lhung soh tauve, kipat tliei ahitai, 


D.I.G 



ANGLO-KUKI GAAL LIMTHO 


107 


Maj. Gen. Sir, H. Keaiy : Amasa penin, hichea lekha 

kijih bang hin, Haosa ni chu hin 
koulut nun. (Police hon, 
Chengjapao, Lhukhomang (Pache) 
teni ahin puilut nu. 

Maj. Gen. Sir H. Keary : nangni namin lhon ipi ham? 

Amanin : Hepu, kei Chengjapao, Aisanpa 

kahi, Hepu, kei Lhukhomang, 
Pache Chahsatpa kahi. 

Maj. Gen. Sir, H. Keary : Nangni Solkar chunga gaal 

bolla anahi lhonem? 

Amani : Hepu, keinin gaal kabol lhon poi, 

Solkarlin kanom lou sasao va ei 
engbol jeh un kithi j ole phante tia 
kagellu ahi. 

Maj. Gen. Sir H. Keary : France gaalla nakon nomlou 

jeh uva chu, gaal nabol jengu? 

Chengjapao : Hepu, hiti chu hihih a, gaal kona 

ei sollu chu, keiho gaal bon hilouva 
katiule, Solkar lin, nache louvu le 
nain nalou vu kihallha ding ahi 
atiule, kigin louje um talou, Solkar 
lin Kukite chunga gaal aboldiu 
ahitah jeha chu, kiging loupia, 
keiho adihtah a gaal bol jong kahi 
loupiu. 

Maj. Gen. Sir, H. Keary : I see! Here is something truth 

in it. If properly handle war could 
have been avoided, ha ! 


P.A. 


Sir, Hiche chu hiloupi chu, nasa 
taha negotiate kibol hen tia, Mrs. 

Cole le ken hatah a kabol lhon hija, 
keima tah jong Oktan na kachea 
kakihou phat nuva hi changei soh 
hibouva chu, Sir. 

Maj. Gen. Sir, H. Keary : O.K. amani chunga them 

mona chu ipi pi ham? 

D.I.G. : Sir, Amani hi Kuki te cusitoma, mi- 

Upa ahi lhonin, Chengjapao hi 
Kukiho lah a Mi-upa hija, chule 
Lhukhomang Chahsat pa hi 
Haokip phunga mibul hija, amani 
thusah a Kuki Gaal chu sohdoh 
hichu o Sir, amani hi Indian Penal 
Code Section 121 dungjuija. Solkar 
dou chu hilhona ahi. Hiche gaal 
bolna dinga chu Kuki kho jouse 
Sajam lhah abol lhona, Thingkho 
le Malcha atol lhona mipi acho thou 
ihonna gaal aboljeh lhona, IPC sec¬ 
tion 121 le 124A dungjuija thigeija 
talen mu thei lhon ahi Sir. (A mahc 
aki houkhomu, ajona a kum 15 jail 
dinga akihou lhuh u). 

Maj. Gen. Sir, H. Keary : Ahile Chengjapao le 

Lhukhomang, nang ni Kukite Upa 
hina a ngaluloh nahi lhonin, Solkar 
nadou lhon ahijeh in, chule gaal 
nabol lhon ahitah jeh chun Indian 
Penal Code Section 121 le 124A 
ding juijin keihon themmc 
kachanui hijeh chun kum 15 
phatop ma nache lhon ding ahitai. 
(amani angui chet lhon chule apui 
doh u. Pama nunao chapang apen 

jenjunu, akao). (Abana Tintong le 
Enjakhup apullut nu) 

Maj. Gen Sir, H. Keary : Nangni Tintong le Enjakhup 

nahi lhonem? 

Amani : Heng, Hepu, Kei Tintong, kahi, kei 

Enjakhup kahi ati Ihon. 

Maj. Gen. Sir, H. Keary : Charges please? 

D.I.G. : Sir, amani hi gaal lamkai ahigeel 

lhone. Tintong hi Kuki sepai ho 
Commandar-in-Chief hija, chule 
Enjakhup hi Commanding Offeicer 
hi chu o. Amani hi gaal lamkai 
ahina lhona. Santing khoa Kuki 
sepai ho ni 15 gaal bolje ahil lhon 
chule, meipum meilou, mei chang 
semje ahil lhon na, manchah 
akliop lhon chule gaal lamkai cheh 
ahilhone. Sir, Amani hi IPC Section 
122 noija talen pehthei ahilhone. 
Hiche seh hilouva, amani khutna 
jong Solkar sepai hinkho tampi 
jong lemma hichu, Sir. 

Maj. Gen Sir H. Keary : Adangho se jong hi itolut taovo, 

Athu hi thakhat nin tan taote. 
(adang Iiaosa 28 hose ahin tollut 
nu) 

Maj. Gen. Sir, H. Keary : Nangho Haosa jeng nahiu 

vem ? 

Amahon : Henge, Saap Haosa jeng kahiuve. 

Maj. Gen. Sir, H. Keaiy : The charges please? 

E).I.G. : Sir, abonnuva hi gaalbolla pang 

jeng hiva chu. Akho akho cheh uva, 

mi atildoh uva, kul akhouva, 
Solkar chunga gaal bol jeng hiuva 
chu Sir, Chule amaho hi atamjo 
akiselnauva, kiman jeng hi ova chu 
Sir Ama hohi Indian Penal Code 
Section 121A le Section 115 noija 
talen peh thei cheh hiuva chu Sir. 

Maj. Gen Sir, H. Keaiy : They are to be convicted for 

‘Conspiracy’ and ‘abetment; isn’t 
so? 

(Abonuva akihou khomu. Achaina a koi koijong tidao 

tin abonun kum 15 cheh phatop 
lutsah dia akinop tou). 

Maj. Gen. Sir, H. Keary ; Ngaijun, nangho nabon 

chauva themo na chan diu hichu, 
Solkar nadou jeh ule, meipum mei 
chang napat nuva gaal naboljeh u, 
chule na kihou somuva, muntin na 
chonoh uva, Solkar chunga khut 
nalhah jehuva, tunia hi nabon cha 
chunguva, keihon themo ka chanu 
nahitah u chu. Hijeha chu nabon 
chauva, kum 15 cheh phatop ma 
nalut diu ahi. Nahet nah uvem? 

Kuki Haosa ho : Hepu, iba em, themo chu kahiu 

hitachu (tia asei loi, athip chet loi, 
alhi sohloi, dimset nuva) 

Maj. Gen. Sir, H. Keary : Tun ngaijun, noija kahin sim 

dohse hi. Sadiya tuikolla na umdiu, 
chu jou le Cellular Jail, Andaman 
Nicobar Tuikolla na umdiu : 

Chengjapao Aisanpa 
Lhukhomang Chahsatpa, 

Tintong Laijangpa, 

Enjakhup Thenjolpa, 

Khotintharig Jampipa, 

Pakang Hengleppa, 

Heljason Loibolpa, 

Mangkho-on Tingkaipa, 

Ngulkhup, Lonpipa, 

Leothang Gobohpa, 

Lunkholal, Chongjangpa, 

Semchung Loikhaipa. 

Chule noi ja kahin simlhah sehi Burma a 
Taunggy jallla na um ding ahi: 

Kamjahen Phailengjangpa, 

Letkhothang Khotuhpa, 

Semkholun Phaisatpa, 

Vumngul Tuijangpa, 

Tukih Tonglhangpa, 

Sonkhopao Tuisempa, 

Haokhopao Molvailuppa, 

Letjahao Khomunompa, 

Kondem Sachihpa, 

Jalhun Molvompa, 

Tongkholun Phailengjangpa. 

(Hiti chun Haosa 23 ho chu talen apeh jouvun, 
aum nading mun aphong doh un, amaho chu. Police 
hon akhutnu hatkol abu pehun, abonun khLao khatnin 
akhit matnun, Tliupi Tanna polama aliin puidoh un, 
ahile, pama um nunao chapang mipite chu, akapmin 
apengun, labol loi toh,achate, aji teo umho chu, apateo 
le ajiteo cheh akollun akap mun, a peng jenjun jengun, 
police hon jong alonaje helou vin amoh vet dennun, 
amaho jeng jong amitlhi asohgam tan ahi. Hiti chun 
amaho chu jail geijin apui jun, mipi kap le maovin jail 

geljin ajui peh un, jail kot na, aji achateo, thipena peng 
loi, kapchatna tolla klpehpeh loi, kachang lo loi, chule 
anung juija sap le leng, lambu chule adang dang jong 
akaplou va kolma aumpon ahi. Ajingin abonun Kohima 
lama atollun, hia chun chom khat aumun, hiche muna 
chun, Pu Semchung jong chu adamlou jehin, nat nin 
athiden tan ahi. Pu Semchung long chu Loikhai te 
ahungun ahung kipoh un, Loikhai muna avui tauve, 
Kohima akonin, Gologhat jailla chomkhat abang 
paovin, chuin Sadiya songkul tang dingin asol taove. 
Sadiya songkul (Jail) chomkhat aum jouvun, mi 
phabep ahin lhadoh un, adangse Lhanglam 
Tuikhanglena um, Andaman Nicober Tuikol sunga din 
atolkit taovin ahi. Hia chun kum thum aum jouvun, 
Haosa dangse ahin lhadoh un, Chengjapao Aisanpa 
vang, thunoh bol, ama thupeh a Kuki gaal hung sohdoh 
ahi tiin, Solkar lin kum khat aumbe sah jehun, ahin 
dalha tauve). 



Khum khana (Epilogue) 


(Haosa lenho Thadou-Kuki gaal laija ala bollu, 
chule a jail lut sungu le ahungpot doh uva ala bol 
hou). 

1. Pu Cheng] apao le Pu Lhukhomang (Pache) in 
Solkar dou dinga sajam lhah abol lhona, 
Thingkho le Malcha khotina athot lhon, hiche 
nikhoa ala bol lhon : 

Phai chungnung kolkim vella, 

Kolmang tolkon; 

Ikal lhang phaithin ei sem gommem? 
Lhepon bang kitho tin; 

Nainchem khatnin vabang pao tadite. 

Ale doh na; 

I chen nao gam kolkim vella, 

Saap kaang ten eikol khum taove; 

Hi che huinun phalou hin ei gom lhonin, 
Hijeh chun pon kisil kop bangin pang khom 
hitin; 

Lung khat tahin dougaal no tahite. 

2. Pu Chengjapao vin Solkar khutna saiha khat le 
dang ka 300/- ma lut dinga lung agel patna la 
abol: 

Kainamang thusoh e, khokim Haocha, 
Haocha mang cheng dongthem din kigelun; 
Bolna gamlei toijol lengthei sohta, 

Kaning jule gousaihan dou lutne; 

Thimthu homing, moltina so-ol khai jing, 
Kavanga nengkai don cheng na mongun. 

Aledoh na: 

Eiman ding saap ten thu ahinthe tauve, 
Khosunga cheng kakho mite ki chih thei jun; 

Ichenao gamsung le kho le veng jong agenthei 
sottai. ka salhale, kagou chule kaju pong ting 
galut tange; 

Hitih chanpi hi vai kapoha, muntina kaki selle 
ahin, 

Tu vangin kakho kaveng te lung mongin um 
tauvin. 

3, Pu Cheng]apao Sadiya jail lut dinga ache ding 
kona Mollen Haosa Chungjangul lin la abol: 

Khav:mg chenna chung Pathenin choi-jin, 
Bolna gamlei lai-umcheng na nemhen; 
Phung mang laisal lhang chimang hung 
damun, 

Dougam leija vabang pao kit naote. 

Aledoh na : 

Na chena chana Pathen nin ching jingin, 

Na um na gama natna sat na umlou vin; 
Lhang pumpia Haosa lenpa, hung damseh 
tan, 

Khat vei ngei ikidou piu chunga vaihom kit 
naote. 

4 . Kohima jail la a um petnuva British political 
Agent Jameson nin Kuki ho lah a Phung len pen 
(Mi-upa) koi ham tia adohe le, Chahsat pa 
Lhukhomangin adon but: 

U-Palhun le Tonglhu la vangin la, 

Namin kaina Kahuimang dong tan; 

Namin kaina Kahuimang dong jong le chun, 
Mitin pena Aisan te kitin te. 

.Aledoh na: 

Ka U teni, Palhun le Tonglhu la doh dingin 
agamlan, 

Nalet na gama (Na vaihomna gam) Kohima a 
umho dong tan; 

Nagam sung Kohimaa ho jong dong jong le 
chun, 

Aisante hi abulpi ahi tiovinte. 

5. Pu Chengjapao aloiho Sadiya jail jona ache 
nauva, Gologhat jail aki banpaova la abol; 

Golghat bangle khoma kingai jing, 

Lhangvai sisum cholha bang valnan jong; 
Nitin lieng-a-kavai jong aman poi. 

Kaina mang saoson noija kingai jing, 

Angkoi deile toidam lhavang ngaije; 

Angkoi deile toidam lhavang ngaijing, 

Silung Thai naobang lenge kilhim mong. 

Aledoh na : 

Kalhun nao Gologhat bangle akhom khat na 
kaki ngaijin, 

Kol le vaite, inlelou aval cheh chu nan jong; 

Nikhat kalung genthei na jong ei lhembi jou 
poi. 

Ka umna jail insang noija kaki ngai jin, 
Kaloinu le kachate kangai je; 

Kaloinu len kachate kangai je, 

Kalung thim thal bangin akikap len ka-ihmu 
theipoi. 

6. Kumthum jouva Haosa dangse Solkarlin ahin 
lhadoh u, ahija Pu Chengjapao chu Mi-Upa hi 
jeh le ngaluloh ahijeh a Andamna Tuikolla a 
umna a la abol: 

Henkol kaipin thimthu tamlel tao vinte, 

Keija henkol jangkhen thih hi dehem? 

Keija henkol jangkhen thih hi ponte. 

Longtui chamchung cheng khaoba lou hinte; 
Longtui chamchung cheng khaobang lou 
hiponte. 

Lhange manglung kihei loulai hinte. 

Aledoh na : 

Ka jail lut khompi hon in lhung;un tin thu 
tampi sei tau vinte, 

Kei kihena khao hi thihkhaova kihen kahi 
deh ham? 

Kaki hena hi thih khao vang hi deh pontin, 

Tuikhangien chunga valena kong jong um lou 
khat hinte: 

Tuikhangien chunga valena kong jong um lou 
khat hinte; 

Tuikhangien chunga kong umlou jong hideh 
ponte, 

Gam vaihom Saapte lung kiheilou lai hinte. 

7. Kumli jouva Pu Chengjapao ahin lhadoh uva, 
Phaitol ahung lhunna mipin ana lamtou naova 
Pu Chengjapo labol: 

Kache lamin jang huivan kamao vin, 
Kahung langin pigo mulnel kaije; 

Tonglam eidot namtin pibang kimna, 

Laija kulvage bangin kaneme. 

Aledoh na: 

Jail la ding ka che lam min, kakap min, 
Kahung kile langin gopi donel bangin kanel 
akaije; 

Eina lamtoa mijouse akimin, 

Alah uva keima vakul ge nelkai ka bange. 

Pu Lhukhornang jallla ache ding kona aloinu pi 
Nemvei jin ala choi: 


Laija chinmang henkol kai, 
Achun naovang kap minte; 
Manglung kihei jin. 

Pu Lhukhornang in adonbut na:- 
Manlung kihei tah sangin, 
Lhanga mangkang sap thimthu, 
Choiphel gobang ahame. 

Phung gol laidip dap hih un. 

Lha kakeih nile setlei chung, 
Jangli ling nante. 

Aledoh Na: 


Nemvei: 


Kaloi pa mijouse kingai na phatop alut, 
Anunjong thoh jou ponte kap kap)mintin, 
Saapte nalungu khel tauvin. 

Lhukhornang : 


Saap te alungu kihei tah sangin, 
Alungu atah cheh cheh jengin, 
Gophel ham tah bangin ahame. 
Kakho kaveng olmo hih un. 

Kei kathi ngei ngei le, 

Gamsung pumpi kiling nante. 


Gaal lamkai Pu Tintong Laijangpa mipin atah 
sanna jalla ala choi nao: 


Laijang Tintong bullunmang, 
Pupa kh;mguol seihin lang, 
Jalai gol dapmin. 

Jalai goldap tei jin lang, 
Singcha kaigol seh douna, 
Kaigol lhing teihen. 

Aledoh na : 

Laijang Tintong miminthang pa, 

Napu napate bangin hat inlang, 

Aja aja chunga chongin. 

Mijouse chunga hatnin lang, 

Naki doupi to na kisat naa, 

Mi jou teijin (Mi tamtah hinkai jin). 

10. Pu Tintong Solkar lin amat na jailla ache jouva 
alabol: 

Kaneo khumlhan ngaijin eisang jong le, 
Chetang kate mangtolla che tange; 

Kachun suntin navang kapme, 

Lunlai vanchoi mangtolla kaneme. 

Aledoh na : 

Ka pena ka chunngai in ei sang sang jongle, 
Saap te gam lama che tange, 

Kanu ngaitah in genthei tahin akap akapmin, 
Kei Haosa chapala saapte gama kalhi alonge. 

11. Gaal kichaija Solkar ten Haosalen se amat lhah 
phat nu va, Bunning pa Kaipu in la abol. 

Tonibang sasa kolkei te kitemtoh in, 
Phungtin paocheng changsel bangkai je; 
Chung Pathen le Lhangmang pa kitatto ham? 
Haocha mang cheng janggam lei a cham me, 
Haocha mang tincheng le mitin penna, 
Kailam mangkom seithimthu hung 
theimmun. 

Aledoh na : 

Nisa banga sa a le hangtah Humpi ho akitem 
toh un, 

Phung tinna milen milal se selkai jin 

akaitauve; 

Pathen le Saapkang te kltohmo ngap hiovam? 
Haosa nom satah a um ho gam tina athe cheh 
taovln ahi; 

Gamsung Haosa le mipite kingai na, 

Solkar (Saap) te henga hung ki sei lham mun. 

12. Kuki gaal kichai ja Haosa Sadiya gam jona 
acheuva, Karong leibul apbah uva, Pu 
Semchungln la abol: 

Ngaile toijin ei holleh 
‘Mongmon phei phung ason tai’ 

Hin tin Guntui Nu. 

Aledoh nai 

Kaji ngaitah le kacha ngaitah hon eihole, 
‘Lunghel tahin ache tai’ tin. Guntui dungin 
hin seitan. 

13. Enjakhup sepai hon ahinrnat nuva, Kohima 
Borosap koma dia ahin puiju le, a innei pin 
agosem ahin poh a Kohima geija ahin juijsi, 
Enjakhup min la abol: 

Maolong semgo lungtoh le gol tongnem, 
Jaanggam chan kon sulla neijui jei-me? 
Sulla eijui ngaije lung kisih nu, 

Dougam pheiphung sonjou nang natime? 

Aledoh na: 

Maova kisem ka gosem le kalungset kaloinu. 
Migama kache a ka pot cloh ding kona, 

Ibola nei hin jui ham? 

Lung hella eijui kangai nu, 

Melma te gama hung thei nang natie me? 

14. Kuki gaal chung changa Sangnaopa laLbol: 

Ule naovin Solkar idoude tin, 

Summin thang le ka vanmang apaine. 

Hiche la hi Taloulong pan ale kit:- 
Summin thang le na vanmang apaine, 

Keitol kolkei hoija vaitham ham? 

Aledoh na : 

Sangnao pa: 

Ka u ka naoten Solkar dou vute ei tiuvin, 
Kasum le kachapa apamai bepme. 

Taloulong pan: 

Nasum le na chapa pamai nasah le, 

Kei chapa hoija uma hi tam? 

15. Pu Ngulkhupo Tamu a kona Imphal jail lut dinga, 
ahung lama, Gun vadung ahin phah a labol: 

Isung sih-al kai noija, 

Jaan peulum song katang khap, 

Jolgill sah thei lou. 

Kapai mel a namule, 

Lung ngei pheiphung ason tai 
Hintin o’ Guntui Nu. 

Aledoh na: 

Gun vadung pang ahsi vah noija. 

Song Kakikhap min, kalume, 

Ka ihmu thei poi. 

Kaloinu ngai nakimuto pile, 

Lunghel tah in achena ding mun ajontai. 
Tin, Gun tuinu neina sei peh tan. 

Thudoh ho : 

1. 1st World War a chu koi le koi kisatna ham? 
Hiche gaalla dinga chu mi 2000 ngaicha a chu 
koite hiuvam? 

2. Ipi dinga Manipur a kona chu jatdang hilouva 
Kukiho chu France Gaal la che dinga ngai chat 
hija ham? 

3. Anglo-Kuki War laija chu Manipur gam chu koi 
vaipohna ham? Chule iti kivaipohna ana umem? 

4. Political Agent thah J.C. Higgins chun Lonpi le 
Longya Haosa teni kihoupi dinga koi a sollem? 
Kihou thei naovem? 

5. Oktan meeting chu koi khop ham? Ipi dinga 
kikhoma ham? Hiche meeting chu Solkar langa 
koi ham Kuki Haosa langa koi koi pangem? 

6. Kuki gaal chu hoilai muna hung kipanna ham? 

7. Solkar langa Kuki gaala lamkai teni min chu 
seijin. Amani chu ipi pi rank hi lhon nem chule 
apan mun lhon chu ipi pi ham? 

8. Ukha gaal mun chu Solkar ten ij at vei anokhumu 
vem? Akisat; masah uva chu Solkar sepai lamkai 
koi ham chule ani na chu koi lamkai na a kisat 
hiuvem? 

9. Ukha gaal chu anina a chu koi j eh a Solkar ten 
ajou ham? 

10. Chakpi vadung panga Solkar sepai 20 val kithat 
chu koi sepai ho ham? Koi tha ham? Asepai 
lamkai pao min chu ipiham? 

11. Lonpi le Longya kho teni chu sepai koi lamkai 
naa ki hallha ham? 

12. Pu Tintong le Pu Enjakhup chu lamkai itobang 
pan mun alolhonem? Kuki sepaiho chu hoilai 

muna gaal aki themchuh sah lhonem? 

13. Pu Tintongin Kuki sepaiho atilkhou na a chu ipi 
asei jem? 

Solkar sat taote tia kinop tona a Saba nea 
thingkho le malcha thot teni Haosa teni chu koi 
le koi ham? 

14. Kuki Haosa hon Solkar chunga gaal bolding atiu 
chu dih nasah e, na sah hih em? A lang gella 
ajeh pen. 

15. Kuki Haosa hon Saap kaangte asatnuva chu 
manchah itobang bang aman uvem? Meipum 
meichang tilou va ipipi aman chah uvem? 

16. Lhumlam gaala Kuki sepai gaal hang pen chu 
koi ham? 

Gaal munho a Saap sepailen cheh Kuki sepai 
hon atha hou chu koi koi ham? 

17. Solam gaal mun na Kuki gaal hang pen chu koi 
ham? 

18. Aisan kul chu ipi j eh a Solkar lin ahallu ham? 

19. Gaal sat louva Solkar koma lut klioho chu koi 
koi kho ham? 

20. Noija kipe saap le Haosa len ho umchan (Char¬ 
acter) hi hiche limthoa kisei dung jui jin a 
umchannu jih in: 

a. J C Higgins Political Agent. 

b. Colonel L W Shakespeare. 

c. Chengjapao Aisan pa 

d. Enjakhup Thenjol pa 

e. Tintong Laijang pa 

f. Semchung Loikhai pa 

g. Ngulkhup Lonpi pa 

h. Nghulbul Longya pa 

i. Subedar Hanspal Limbu 

j. Lhukhomang Chahsat pa 

Thudoh 

Noija lasim kibol hohi hil chertin: 

“Nidem hihun ka phungte, 

Nampi jatam lei dinga 
Doulai tho kahi. 

Kasum minthang tollaija, chen tin, 

Keima ka kengin chenge. 

Hichehi koi sei ham? Ipl dinga asei ham, 
Keima ka kengin chenge”. 

Hiche hi koi sei ham ? Ipi dinga asei ham ? 

“Lhanga vaipa hung kithang khovannoi, 

Kakho kakho satjou nang natime? 

Kakho kakho satjou nang natime, 

Chahsat golnou thing hel jan ka penge. 

Hiche lasim hi koibol ham? Ipi aseina ham? 
Phaichung nung koi kim velle, 

Kolmang tolkon; 

Ikal lhang phaithin ei sem gommen? 

Lhepon bang kitho tin, 

Namchem khat nin vabang pao tadite”. 

Hiche lasimhi koi jin abolham ? Ipi Kiseina 
ham? 

“Khavang chena chung Pathenin choi jin, 
Bolna gamlei laium cheng na nem hen, 

Phung mang laisal lhang chiming hung damin, 
Dougam leija vabang paokit nate. 

Hiche lasim hi kon koi alachoi na ham? Ipi ati 
le alachoi ham? 

U-Palhun le Tonglhu la vanga la, 

Namin kaina kahuimang dong tan; 

Namin kaina Kahuimang dong jongle chun, 

Mitin pena Alsante kitin te. 

Hiche lasim hi kon koi asei na ahm? Ipi dinga 
asei ham? 

Henkol kaipln thimthu tamlel taovinte, 

Keija henkol jangkhen thih hiponte, 

Longtui chamchung cheng khaoba lou hinte; 
Longtui chamchung cheng khaoba lou hi ponte, 
Lhanga manglung kihei loulai hinte. 

Hiche lasim hi koi asei ham? Ipi asei na ham? 
Manglung kihei tah sangin, 

Lhanga mangkang saap thimthu; 

Choiphel gobang ahamme. 

Phunggol laidip dap hihun, 

Lha kakkeh nile setlei chunga 
Jangli leng nante. 

Hiche lasim hi koi bol ham? Ipi kiseina ham? 
Kaneo khum lhan ngaijin eisang jongle, 
Chetang kate, mang tola chetange; 

Kachun le jo suntin navang kapme, 

Lenlai vanchoi mang tolla kaneme. 

Hiche lasim hi koi bol ham? Ipi aseina ham? 
Ngaile toijin ei holleh, 

‘Mongmon phei phung asontai’ 

Hin tin Guntui Nu. 

Hiche lasim hi koi sei ham? Ipi dinga hitia asei 
ham? 

Maolong semgo lungtoh le gol tongnem, 
Janggam chankon sulla neijui jeime? 

Sulla eijui ngaije lung kisih nu, 

Dougam phei phung sonjou nang natime”. 


—x 

